open-index/open-wikipedia-markdown huggingface dataset:
ചിത്തോർഗഢ് കോട്ട

ഇന്ത്യയിലെ രാജസ്ഥാനിൽ സ്ഥിതിചെയ്യുന്ന ഒരു കോട്ടയാണ് **ചിറ്റൂർഗഢ് കോട്ട** (ഹിന്ദി/രാജസ്ഥാനി: **ചിത്തൗഡ് ദുർഗ്**). യുനെസ്‌കോയുടെ ലോക പൈതൃക പട്ടികയിൽ സ്ഥാനം പിടിച്ച ഇത് ഇന്ത്യയിലെ വലിയ കോട്ടകളിൽ ഒന്നാണ്. ചിറ്റൂർ എന്ന പേരിലാണ് ഈ കോട്ട അറിയപ്പെടുന്നത്. രജ്പുത് ഭരണകാലത്തെ രാജസ്ഥാന്റെ  ദക്ഷിണ മധ്യ പ്രദേഷത്തുണ്ടായിരുന്ന മേവാഡ് പ്രവിശ്യയുടെ തലസ്ഥാനമായിരുന്നു. തുടക്കത്തിൽ ചിത്താരി രജ്പുത്തിലെ പ്രധാന രാജവംശമായ സൂര്യവംശ ഗോത്രങ്ങളായ ഗുഹിലോത്ത് ഗോത്രവും പിന്നീട് സിസോദിയകളുമാണ് ഇവിടെ ഭരണം നിർവ്വഹിച്ചിരുന്നത്. 
ഏഴാം നൂറ്റാണ്ട് മുതൽ1567ൽ അക്ബർ ചക്രവർത്തി ഈ പ്രദേശം കീഴടക്കുന്നത് വരെ ഈ ഗോത്രങ്ങളാണ് ഇവിടെ ഭരണം നടത്തിയിരുന്നത്. 1568ലാണ് പൂർണമായും രജ്പുത്തുകൾക്ക് ഇതിന്റെ നിയന്ത്രണം നഷ്ടമായത്.
രാജസ്ഥാനിലെ ബിറാക് നദിയുടെ ഓരത്തായി 180 മീറ്റർ (590.6 അടി) ഉയരത്തിൽ 691.9 ഏക്കർ പരന്നുകിടക്കുന്ന മലയിലാണ് ഈ ചരിത്ര സ്മാരകം. കവാടങ്ങൾ, ക്ഷേത്രങ്ങൾ, രണ്ടു പ്രധാന സ്മാരക ഗോപുരങ്ങൾ എന്നിവ അടങ്ങിയതാണ് കോട്ട. 

15, 16 നൂറ്റാണ്ടുകൾക്കിടയിൽ ഈ കോട്ട മൂന്നു തവണ ആക്രമിക്കപ്പെട്ടിട്ടുണ്ട്. 1303ൽ അലാവുദ്ദീൻ ഖിൽജി, റാണ രത്തൻ സിങ്ങിനെ പരാജയപ്പെടുത്തിയ സമയത്താണ് ആദ്യ ആക്രമണം. 1533ൽ ഗുജറാത്ത് സുൽത്താൻ ആയിരുന്ന ബഹദുർ ഷാ, ബിക്രംജിത്ത് സിങ്ങിനെ പരാജയപ്പെടുത്തിയ സമയത്തും കോട്ടക്ക് കേടുപാടുകൾ പറ്റി. പിന്നീട് 1567ൽ മഹാറാണാ ഉദയ് സിങ് രണ്ടാമനെ അക്ബർ ചക്രവർത്തി പരാജയപ്പെടുത്തിയ സമയത്തും കോട്ടക്ക് നേരെ ആക്രമണം നടന്നു. 
1303ൽ അലാവുദ്ദീൻ ഖിൽജി നടത്തിയ പടയോട്ടത്തിൽ റാണാ രത്തൻ സിങ്ങിന്റെ ഭാര്യ റാണി പത്മിനി കൊല്ലപ്പെട്ടിരുന്നു. പിന്നീട് 1537ൽ സിസോദിയ ഭരണാധികാരിയായിരുന്ന റാണാ സങ്കയുടെ ഭാര്യ രാജ്ഞി റാണി കർണാവതിയും കൊല്ലപ്പെട്ടു.

### ചിത്രസഞ്ചയം


File:A Jaina tower at Chittor.jpg|കീർത്തി സതംഭം - ഒരു പഴയ പടം
File:Jaya sthamba Chittor.jpg|വിജയ സ്തംഭം- ഒരു പഴയ പടം
File:Chittorgarh 397.jpg|വിജയ സ്തംഭം- ഒരു പുതിയ പടം  
File:Rana Kumbha Palace, Chittorgarh 37.jpg|കോട്ടയുടെ ശേഷിപ്പുകൾ 1
File:Rajasthan Monument 30.JPG|കോട്ടയുടെ ശേഷിപ്പുകൾ 2
File:Rajasthan Monument 31.JPG|കോട്ടയുടെ ഘടന 1
File:Rajasthan Monument 28.JPG| കോട്ടയുടെ ഘടന2
File:Rajasthan-Chittore_Garh_09.jpg|  മീര ക്ഷേത്രം
File:Jain_Kirti_Stambha.jpg|കീർത്തി സതംഭം
File:Temple de Shanthinath.jpg|കീർത്തി സതംഭം,വിവരങ്ങൾ



### അവലംബങ്ങൾ

വർഗ്ഗം:രാജസ്ഥാനിലെ കോട്ടകൾ
അമ്മാർ ഇബ്നു യാസിർ

ഒരു പ്രമുഖ സ്വഹാബിയും നബിയുടെ അടുത്ത സുഹൃത്തുമായിരുന്നു **അമ്മാർ ഇബ്നു യാസിർ** (, )  ഇസ്‌ലാമികചരിത്രത്തിൽ അദ്ദേഹത്തിന്റെ കുടുംബം **യാസിർ കുടുംബം** എന്നറിയപ്പെടുന്നു. അലിയുടെ പക്ഷത്ത് നിന്ന് പോരാടിയ അദ്ദേഹം സിഫ്ഫീൻ യുദ്ധത്തിൽ മരണപ്പെട്ടു

## ചരിത്രം

### ആദ്യകാലം

ബനൂ മഖ്സൂം ഗോത്രത്തിൽ 570-ൽ ജനനം. യെമനിലെ ഖഹ്താൻ ഗോത്രത്തിൽ നിന്നും മക്കയിൽ താമസമാക്കിയ **യാസിർ ബിൻ ആമിർ**, മക്കയിലെ അടിമസ്ത്രീയായിരുന്ന സുമയ്യയെ വിവാഹം കഴിച്ചു. ഇവരുടെ മകനായ അമ്മാർ, മാതാപിതാക്കളോടൊപ്പം അബൂഹുദൈഫയുടെ അടിമകളായിരുന്നു. അബൂഹുദൈഫയുടെ മരണത്തോടെ അബൂജഹലിന്റെ കീഴിലായിരുന്നു ഇവർ. മുഹമ്മദ് നബിയെ അടുത്തറിയുന്ന അമ്മാർ ആദ്യകാല വിശ്വാസികളിൽ തന്നെ ഉൾപ്പെടുന്നു

## അവലംബം

വർഗ്ഗം:സ്വഹാബികൾ
വർഗ്ഗം:570-കളിൽ ജനിച്ചവർ
വർഗ്ഗം:650-കളിൽ മരിച്ചവർ
ചുവപ്പ് ചത്വരം

റഷ്യയിലെ മോസ്കോ നഗരത്തിലുള്ള ഒരു ചത്വരമാണ് **ചുവപ്പ് ചത്വരം** (Russian: Красная площадь, tr. Krásnaya plóshchaď; IPA: [ˈkrasnəjə ˈploɕːətʲ]). മോസ്കോ ക്രെംലിനും റോയൽ സിറ്റാഡെല്ലിനും കിറ്റായ്-ഗോറോഡ് എന്ന പുരാതന ചന്തക്കും മദ്ധ്യേയാണ് ചുവപ്പ് ചത്വരം സ്ഥിതി ചെയ്യുന്നത്. മോസ്കോ നഗരത്തിന്റെ മദ്ധ്യ ഭാഗമായി ചുവപ്പ് ചത്വരം പരിഗണിക്കപ്പെടുന്നു. ഈ ചത്വരത്തിൽ നിന്നും തുടങ്ങുന്ന മോസ്കോയിലെ പ്രധാന വീഥികൾ റഷ്യയുടെ മറ്റു ഭാഗങ്ങളിലേക്ക് പോകുന്ന പ്രധാന പാതകളുമായി ബന്ധിപ്പിക്കപ്പെട്ടിരിക്കുന്നു. അതുകൊണ്ട് ചുവപ്പ് ചത്വരത്തിൽ നിന്നും തുടങ്ങുന്ന പാതകൾ റഷ്യയിലെ മറ്റ് പ്രധാന നഗരങ്ങളുമായി ബന്ധപ്പെടുന്നു.
## പേരിനു പിന്നിൽ
റഷ്യൻ വാക്കായ красная (ക്രസ്നയ), അതായത് ചുവപ്പ്, എന്ന പേര് സെന്റ് ബേസിൽ കത്തീഡ്രല്ലിനും ലൊബ്നോ മെസ്റ്റോക്കും ക്രെംലിന്റെ സ്പാസ്സകി ടവറിനും ഇടയിലുള്ള ഒരു ചെറിയ പ്രദേശത്തിന് നൽകപ്പെട്ടിരുന്നു. പിന്നീട് സാർ അലെക്സി മിഖായ്ലോവിച്ച് ഈ പേര് ചത്വരത്തിനു മുഴുവനും നൽകി. പൊസാർ അഥവാ കത്തിക്കരിഞ്ഞ സ്ഥലം എന്നായിരുന്നു ഈ പ്രദേശത്തിന്റെ മുൻപത്തെ പേര്. ഈ സ്ഥലം ചതുരമാക്കാനായി ചുറ്റുമുള്ള കുറേ സ്ഥലം കത്തിച്ചു ചാമ്പലാക്കിയതുകൊണ്ടാണ് പൊസാർ എന്ന പേര് വന്നത്. പുരാതന റഷ്യൻ നഗരങ്ങളായ സുസാഡെൽ, യെലെറ്റ്സ്, പെരെസ്ലാവൽ-സലേസ്സകി എന്നിവയുടെയെല്ലാം പ്രധാന ചത്വരത്തിന് ക്രസ്നയ പ്ലോഷ്ചാഡ് എന്നായിരുന്നു പേര്.
## ചുറ്റുമുള്ള പ്രധാന സ്ഥലങ്ങൾ
ചുവപ്പ് ചത്വരത്തിന്റെ ചുറ്റുമുള്ള എല്ലാ കെട്ടിടങ്ങളും ഒരു തരത്തിലല്ലെങ്കിൽ മറ്റൊരു തരത്തിൽ പ്രധാനപ്പെട്ടവയാണ്. ഉദാഹരണത്തിന് ലെനിന്റെ മുസോളിയം, ഇവിടെയാണ് സോവിയറ്റ് യൂണിയന്റെ സ്ഥാപകനായ വ്ലാഡിമിർ ഇൽയിച്ച് ലെനിന്റെ ശരീരം എംബാം ചെയ്ത് സൂക്ഷിച്ചിരിക്കുന്നത്. സെന്റ് ബേസിൽ കത്തീഡ്രല്ലും ക്രെംലിനും എല്ലാം ചുവപ്പ് ചത്വരത്തിന് ചുറ്റുമായി സ്ഥിതി ചെയ്യുന്നു.  
കിഴക്കു ഭാഗത്തായി കസാൻ കത്തീഡ്രല്ലും ജി.യു.എം. ഡിപ്പാർട്ട്മെന്റ് സ്റ്റോറും സ്ഥിതി ചെയ്യുന്നു. വടക്കു ഭാഗത്തായി സ്റ്റേറ്റ് ചരിത്ര മ്യൂസിയം സ്ഥിതി ചെയ്യുന്നു. വടക്കു പടിഞ്ഞാറേ ഭാഗത്തായി ഇബെറിയൻ ഗേറ്റും ചാപ്പലും പുനർ നിർമ്മിച്ചിട്ടുണ്ട്.

## ലോക പൈതൃക സ്ഥാനം
13-ാം നൂറ്റാണ്ടു മുതലുള്ള റഷ്യൻ ചരിത്രത്തിലെ അവിഭാജ്യ ഘടകമായതുകൊണ്ട് ക്രെംലിനും ചുവപ്പ് ചത്വരവും യുനെസ്കോ ലോക പൈതൃക സ്ഥാനമായി 1990 ൽ ഉൾപ്പെടുത്തി. 
## ഇതും കാണുക
#അലക്സാണ്ടർ പൂന്തോട്ടം
#ക്രെംലിൻ
#ക്രെംലിൻ മതിൽ
#ക്രെംലിൻ മതിൽ നെക്രോപോളിസ്
#ലുബ്യാന്ക ചത്വരം
#സെന്റ് ബേസിൽ കത്തീഡ്രൽ
വർഗ്ഗം:റഷ്യയിലെ കെട്ടിടങ്ങളും നിർമ്മിതികളും
വർഗ്ഗം:റഷ്യ
എന്റെ പുഴ

ലഘുചിത്രം|എന്റെ പുഴ
കേരളത്തിലെ പുഴകളെ കുറിച്ച് ഏഷ്യാനെറ്റ് ന്യൂസ് സംഘടിപ്പിപ്പിച്ച പ്രത്യേക പരിപാടിയാണ് **എന്റെ പുഴ**  . എഴുത്തുകാരായ എം ടി വാസുദേവൻ നായർ, ഒ എൻ വി, ബാലചന്ദ്രൻ ചുള്ളിക്കാട്, സുഗതകുമാരി, ഗായകരായ കെ എസ് ചിത്ര, ശ്രീവത്സൻ ജെ മേനോൻ
  തുടങ്ങിയ പ്രമുഖർ എന്റെ പുഴയ്‍ക്കൊപ്പം അണിചേരുന്നുണ്ട്. ഏഷ്യാനെറ്റ് ന്യൂസിൽ 2015 ഡിസംബർ 1 മുതൽ രാത്രി 7.30-നാണ് *എന്റെ പുഴ* സംപ്രേഷണം ചെയ്തിരുന്നത്.

## അവലംബം

വർഗ്ഗം:മലയാളം ടെലിവിഷൻ പരമ്പരകൾ
അലക്സാണ്ടർ പൂന്തോട്ടം

റഷ്യയിലെ ആദ്യത്തെ പൊതു പാർക്കുകളിലൊന്നാണ് **അലക്സാണ്ടർ പൂന്തോട്ടം** (Russian: Александровский сад). 865മീറ്റർ (2,838 അടി) നീളത്തിൽ ക്രെംലിൻ മതിലിനോട് ചേർന്ന് ഈ പൂന്തോട്ടം വ്യാപിച്ചുകിടക്കുന്നു. മോസ്കോ മനേജ് കെട്ടിടത്തിനും ക്രെംലിനും ഇടയിലായാണ് അലക്സാണ്ടർ പൂന്തോട്ടം സ്ഥിതിചെയ്യുന്നത്. ഇത് മൂന്ന് വ്യത്യസ്ത പൂന്തോട്ടങ്ങൾ കൂടിച്ചേർന്നതാണ്.

## ചരിത്രം
നാപോളോണിക് യുദ്ധങ്ങൾക്ക് ശേഷം സാർ അലക്സാണ്ടർ ഒന്നാമൻ ആർക്കിടെക്റ്റ് ഒസിപ് ബോവിനോട്  ഫ്രെഞ്ചുകാർ നശിപ്പിച്ച നഗരത്തിന്റെ വിവിധ ഭാഗങ്ങൾ പുനർ നിർമ്മിക്കാൻ ആവശ്യപ്പെട്ടു. നെഗ്ലിന്നയ നദിയുടെ തീരത്ത് ബോവ് പുതിയ പൂന്തോട്ടത്തിന്റെ രൂപരേഖ 1819-1923 ൽ ഉണ്ടാക്കി. പിന്നീട് നദിയെ ഭൂമിക്കടിയിലൂടെ തിരിച്ചുവിട്ടു.

## രൂപരേഖ
### മുകളിലെ പൂന്തോട്ടം

പ്രവേശനകവാടത്തിൽ തന്നെ ഒരു അജ്ഞാതനായ പട്ടാളക്കാരന്റെ ശവകുടീരവും ലെനിൻഗ്രാന്റിലെ ഫീൽഡ് ഓഫ് മാർസിൽ നിന്നും കൊണ്ടുവന്ന കെടാവിളക്കും സ്ഥിതിചെയ്യുന്നു. 1967 ൽ നിർമ്മിച്ച ഈ ശവകുടീരത്തിൽ ഗ്രേറ്റ് പേട്രിയോട്ടിക് യുദ്ധത്തിൽ ലെനിൻ ഗ്രാഡ്സ്ക്കോ ഷോസ്സിലെ 41-ാം കിലോമീറ്റർ മാർക്കിൽ മരിച്ചുവീണ യോദ്ധാവിന്റെ ശരീരം അടക്കം ചെയ്തിരിക്കുന്നു. നെപ്പോളിയനെതിരേ റഷ്യക്കാർ നേടിയ വിജയത്തിന്റെ കഥകൾ പറയുന്ന തരത്തിലാണ് ഈ പൂന്തോട്ടത്തിന്റെ പച്ചിരുമ്പ് ഗേറ്റുകൾ രൂപകൽപ്പന ചെയ്തിരിക്കുന്നത്. ഇതിന്റെ കല്ലുകളെല്ലാം ഫ്രെഞ്ച് അധിനിവേശത്തിൽ തകർക്കപ്പെട്ട കെട്ടിടങ്ങളുടെ അവശിഷ്ടങ്ങളിൽ നിന്നും കണ്ടെടുത്തതാണ്.

റോമനോവ് രാജവംശത്തിന്റെ ടെർസെന്ററി ആഘോഷങ്ങൾക്ക് ശേഷം 10 ജൂലായ് 1914 ൽ ഇവിടത്തെ ഗ്രോട്ടോക്ക് മുന്നിൽ ഒരു കീർത്തിസ്തംഭം നിർമ്മിച്ചിട്ടുണ്ട്. ഫിൻലാന്റിൽ നിന്നും കൊണ്ടുവന്ന ഗ്രാനൈറ്റ് കൊണ്ടാണ് ഈ കീർത്തിസ്തംഭം നിർമ്മിച്ചിട്ടുള്ളത്. ഇവയിൽ റൊമനോവ് രാജവംശത്തിലെ എല്ലാ സാർ മാരുടെയും പേര് ആലേഖനം ചെയ്തിരിക്കുന്നു.

ഈ പൂന്തോട്ടത്തിന്റെ വടക്ക് ഭാഗം മനേജ് ചത്വരത്തിലെ വലിയ ഭൂഗർഭ ഷോപ്പിംഗ് കോംപ്ലക്സിന്റെ വളരെ അടുത്താണ്.

### മദ്ധ്യത്തിലെ പൂന്തോട്ടം
മോസ്കോ ക്രെംലിനിലെ കുടാഫ്യ കെട്ടിടമാണ് മദ്ധ്യപൂന്തോട്ടത്തിലെ പ്രധാന ആകർഷണം. മോസ്കോ മെട്രോയുടെ എതിർവശത്തുനിന്ന ഈ പൂന്തോട്ടത്തിലേക്ക് നേരിട്ടുള്ള ഒരു പ്രവേശനകവാടമുണ്ട്.

### താഴത്തെ പൂന്തോട്ടം
താഴത്തെ പൂന്തോട്ടം ബൊറോവിട്സ്കയ മാളികയിലേക്കുള്ള റോഡുവരെ നീണ്ടുകിടക്കുന്നു. 1823 ലാണ് ഈ പൂന്തോട്ടം നിർമ്മിച്ചത്. ക്രെംലിനിലേക്കുള്ള വാഹനപ്രവേശന കവാടം ഇവിടെയാണ്.

## അവലംബം

## പുറംകണ്ണികൾ
* 

വർഗ്ഗം:മോസ്കോയിലെ പൂന്തോട്ടങ്ങൾ
ഫിലിപ്പിനോ ഭാഷ

ഫിലിപ്പീൻസിലെ ദേശീയഭാഷയാണ് **ഫിലിപ്പിനോ**.( **Filipino** ; *Pilipino*   *വൈക്കാങ്ങ് ഫിലിപ്പിനൊ*) ഇംഗ്ലീഷിനോടൊപ്പം ആ രാജ്യത്തിലെ ഔദ്യോഗികഭാഷയുമാണ് ഫിലിപ്പിനോ. ടാഗലോഗ് ഭാഷയുടെ മാനകരൂപവുമാണ് ഈ ഭാഷ.  ആസ്ട്രോനേഷ്യൻ ഭാഷാഗോത്രത്തിൽപ്പെടുന്ന ഈ ഭാഷ ഫിലിപ്പൈൻസിൽ വ്യാപകമായി സംസാരിക്കപ്പെടുന്നു. 2007-ലെ കണക്കുകൾ പ്രകാരം ടാഗലോഗ് പ്രഥമഭാഷയായി 2.8 കോടി ജനങ്ങൾ സംസാരിക്കുന്നു എങ്കിലും  ഫിലിപ്പിനോ 4.5 കോടി ആളുകൾ രണ്ടാം ഭാഷയായി സംസാരിക്കുന്നു. 
ഫിലിപ്പൈൻസിലെ 185 ഭാഷകളിൽ ഒന്നാണ് ഫിലിപ്പിനൊ.

*കോമിസൊൻ സ വൈകാങ് ഫിലിപ്പിനൊ* (കമ്മീഷൻ ഓൺ ദ് ഫിലിപ്പിനോ ലാംഗ്വേജ് *Commission on the Filipino Language* അഥവാ കെ.ഡബ്ലു.എഫ്) നിർവചനപ്രകാരം   *തലസ്ഥാനമായ [[മനില]] നഗരപ്രദേശത്തേയും നാഷനൽ കാപിറ്റൽ റീജിയണിലെയും ആളുകൾ തദ്ദേശീയമായി സംസാരിക്കുകയും എഴുതുകയും ചെയ്യുന്ന ഭാഷ* എന്നാണ് ഇതിനെ നിർവചിച്ചിട്ടുള്ളത്.

## ചരിത്രം
പതിനാറാം നൂറ്റാണ്ടിൽ സ്പെയിൻകാരുടെ ആഗമനസമയത്ത് ഫിലിപ്പൈൻസ് ദ്വീപസമൂഹങ്ങളിൽ ഒരു പൊതു ഭാഷ ഇല്ലായിരുന്നു. അന്നത്തെ പൊതു സംസാരഭാഷകൾ കപാമ്പാങ്കൻ, ഇലോകാനൊ, വിസായൻ എന്നിവയായിരുന്നു. പെദ്രോ ദെ സാൻ ബ്യൂയെനവെഞ്ചുറ എന്ന ഫ്രാൻസിസ്കൻ സംന്യാസിയായിരുന്നു 1613-ൽ ടാഗലോഗ് ഭാഷയിലെ ആദ്യ നിഘണ്ടു *വൊകാബുലറിയോ ഡി ലാ ലെങ്ക്വാ ടാഗാല* ( *Vocabulario de la Lengua Tagala*)എഴുതിയത്,  *ഫിലിപ്പിനോ അച്ചടിയുടെ പിതാവ്* എന്ന് വിശേഷിപ്പിക്കപ്പെടുന്ന തോമാസ് പിൻപിൻ ആണ് ഇത് പ്രസിധീകരിച്ചത്. പതിനെട്ടാം നൂറ്റാണ്ടിന്റെ തുടക്കത്തിൽ ഇതേ പേരിലുള്ള മറ്റൊരു നിഘണ്ടു ചെക്ക് യേശൂയി (Jesuit) പാതിരിയായ പാബ്ലോ ക്ലൈൻ  നിർമ്മിക്കുകയുണ്ടായി. ടാഗലോഗ് വശമുണ്ടായിരുന്ന ക്ലൈൻ ആ ഭാഷ പല ഗ്രന്ഥങ്ങളും രചിക്കാൻ ഉപയോഗിച്ചു.

1936 നവംബർ 13ന് ഫിലിപ്പൈൻസ് ഗവണ്മെന്റിന്റെ കോമൺവെൽത്ത് ആക്റ്റ്  184, നിലവിലുണ്ടായിരുന്ന പ്രാദേശികഭാഷകൾ അപഗ്രഥനം നടത്തി ഒരു ദേശീയഭാഷയുടെ അടിത്തറയുണ്ടാക്കുകയെന്നതായിരുന്ന ലക്ഷ്യത്തോടെ നാഷനൽ ലാംഗ്വേജ് ഇൻസ്റ്റിറ്റ്യീട്ടിന്റെ രൂപീകരണത്തിന് ഹേതുവായി. 1937 ഡിസംബർ 13-ന്, ഫിലിപ്പൈൻസ് പ്രസിഡന്റ് മാനുവേൽ ക്വിസോൺ ടാഗലോഗ് അടിസ്ഥാമായാണ് ദേശീയഭാഷ നിർമ്മിക്കേണ്ടതെന്ന് ഉത്തരവ് പുറപ്പെടുവിച്ചു.

ഇന്റർനാഷണൽ ഓർഗനൈസേഷൻ ഫോർ സ്റ്റാൻഡേർഡൈസേഷനിലെ (ISO) ഭാഷാ രെജിസ്റ്റ്രിയിൽ 2004 സെപ്തംബർ 21-ന് ഫിലിപ്പിനൊ 639-2 code *fil* ആയി റജിസ്റ്റർ ചെയ്യപ്പെട്ടു.

## അവലംബം

വർഗ്ഗം:ഫിലിപ്പൈൻസിലെ ഭാഷകൾ
ഇ 311 പാത

ഐക്യ അറബ് എമിറേറ്റിലെ ഒരു പ്രധാന പാതയാണ് ഇ 311 (അറബിക്കിൽ شارع ﺇ ٣١١). ജബൽ അലി ഫ്രീ സോൺ മുതൽ റാസൽ ഖൈമ എമിറേറ്റ് വരെ ഇത് ബന്ധിപ്പിക്കുന്നു. ആദ്യ കാലങ്ങളിൽ ഇത് എമിറേറ്റ്സ് പാത എന്നാണറിയപ്പെട്ടിരുന്നത്. രണ്ടായിരത്തി പതിമൂന്നിൽ ഷെയ്ക് മുഹമ്മദ് ബിൻ സെയ്ദ് പാത എന്നാക്കി മാറ്റി.

## അവലംബം
എഡ്വേർഡ് മായ

എഡ്വേർഡ് മായ (ശരിയായ നാമം എഡ്വേർഡ് മരിയൻ ല്ലിഎ) പ്രശസ്തമായ റോമാനിയൻ ദീജെയും ഗായകനും സംഗീത സംവിധയകനും ആണ് 1986 ജൂൺ 29ന് റൊമാനിയയിലെ ബുക്കാറെസ്റ്റ്ൽ ജനനം

## കരിയർ
2006-ൽ മായ പ്രശസ്തരായ  റോമാനിയൻ കലാകാരന്മാരായ അക്ക്സെനറ്റ്, വിക ജിഗുലിന, മിഹായ് ട്രൈസ്ടരിഉ തുടങ്ങിയവര്കോപ്പം പ്രവർത്തിച്ചു ഒരു അഭിമുഖത്തിൽ അദേഹം പറഞ്ഞു ആവിടെനിനാണ് അദേഹത്തിന്റെ കരിയറിന്റെ തുടക്കം

2009ൽ അദേഹം തൻറെ ആദ്യ ഗാനം ആയ "സ്ടെരെഒ ലവ്" നിർമിച്ചു റോമാനിയൻ ചാർട്ടിൽ രണ്ടാമതെത്തിയ അ ഗാനം ലോകം മുഴുവൻ ഹിറ്റായ്‌.

മെയ്‌ 13 2011ൽ അദേഹം തൻറെ രണ്ടാമത്തെ ഗാനമായ "ദിസ്‌ ഈസ്‌ മൈ ലൈഫ്" പുറത്തിറക്കി തൻറെ കരിയരിനും മറ്റുള്ള കലാകാരന്മാർക്ക് അവസരം ലഭിക്കാൻ വേണ്ടി അദേഹം മായവിൻ റെക്കോർഡ്സ് എന്ന ലേബലും തുടങ്ങി.

അ വർഷത്തെ ക്രിസ്മസിന് മായ തൻറെ മൂനാമത്തെ ഗാനമായ "ടെസേര്റ്റ് റൈൻ" പുറത്തിരകി അദേഹത്തിന്റെ നാലാമത്തെ ഗാനമായ "മോണോ ഇൻ ലവ്" നവംബർ 29 2012ൽ പുറത്തിരകി

## Discography

### Studio albums

## Singles

### As lead artist

## References

വർഗ്ഗം:1986-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
ഒക നദി

മദ്ധ്യ റഷ്യയിലൂടെ ഒഴുകുന്ന ഒരു നദിയാണ് **ഒക**(റഷ്യൻ: Ока́, IPA: [ɐˈka]). വോൾഗ നദിയിൽ ലയിക്കുന്ന ഏറ്റവും വലിയ നദിയാണിത്. ഒര്യോൽ, തുല, കലുഗ, മോസ്കോ, റ്യസൻ, വ്ലാദിമിൿ, നിസ്സനി നോവ്ഗോറോഡ് എന്നീ പ്രദേശങ്ങളിലൂടെയാണ് ഒക നദി ഒഴുകുന്നത്.  പ്രഭവകേന്ദ്രത്തിനടുത്തുള്ള കലുഗ നഗരം മുതൽ താഴേക്ക് ഈ നദിയുടെ ഭൂരിഭാഗവും ജലയാത്രചെയ്യാൻ പറ്റുന്നതരത്തിലാണ്. ഏതാണ്ട് 1500 കിലോമീറ്ററിനുമുകളിൽ നീളമുണ്ട് ഈ നദിക്ക്. റഷ്യയുടെ തലസ്ഥാനമായ മോസ്കോ നഗരം ഒക നദിയിൽ ചെന്ന് ചേരുന്ന മോസ്ക്വ നദിയുടെ കരയിലാണുള്ളത്. 
## പേരും ചരിത്രവും
കിഴക്കൻ സ്ലാവിക് വ്യതിചി ഗോത്രത്തിന്റെ ജന്മദേശമായിരുന്നു ഒക നദി.  ലാറ്റിൻ വാക്കായ അക്വ, പഴയ ജർമ്മൻ വാക്കായ അഹ, ഗോഥിക് വാക്കായ അഹ്വ എന്നിവയുമായി നദിയുടെ പേരിന് ബന്ധമുണ്ടെന്ന് മാക്സ് വാസ്മെർ പറയുന്നു. ഈ വാക്കിനെല്ലാം അർത്ഥം ജലം അല്ലെങ്കിൽ നദി എന്നാണ്. ബാൾട്ടിക് ഭാഷകളിൽനിന്നാണ് ഈ പേര് വന്നതെന്നാണ് ഒലെഗ് ട്രുബചേവ് പറയുന്നത്. സ്ലേവുകൾ വരുന്നതിന് മുൻപ് ബാൾടിക് ഗോത്രവർഗ്ഗക്കാരായ ഗാലിന്ത്യൻസ് ഒക സമതലത്തിന്റെ പടിഞ്ഞാറേഭാഗത്താണ് താമസിച്ചിരുന്നത്.

## നദിക്കരയിലെ പ്രധാന സ്ഥലങ്ങൾ
ഒക നദിയുടെ കരയിൽ അനേകം ചരിത്രപ്രധാനമായ സ്ഥലങ്ങളും കെട്ടിടങ്ങളുമുണ്ട്. മുറോമിന്റെ മദ്ധ്യകാല മൊണാസ്ട്രികൾ, കസിമോവിന്റെ മോസ്കുകൾ, കൊളൊമ്നയുടെയും സെർപുഖൊവിന്റെയും കോട്ടകളും ക്രെംലിനുകളും, സെർഗി യെസെനിന്റെയും വസിലി പൊളെനോവിന്റെയും ഓർമ്മ കെട്ടിടങ്ങൾ, പഴയ റ്യസന്റെ അവശേഷിപ്പുകൾ കുഴിച്ചെടുത്ത് സ്ഥലങ്ങൾ, ഒക ഷുഖൊവ് കെട്ടിടം തുടങ്ങിയവ ഒക നദിക്കരയിൽ സ്ഥിതിചെയ്യുന്നു. 

പ്രിയോക്സോ-ടെറസ്നൈ ബയോസ്ഫിയർ റിസർവ്വ് ഒക നദിക്കരയിൽ പുഷ്ചിനോ നഗത്തിന്റെ എതിർവശത്തായി സ്ഥിതിചെയ്യുന്നു.
## നദിയിൽ ലയിക്കുന്ന പ്രധാന നദികൾ
ഉഗ്ര, സിസഡ്ര, ഉപ, പ്രൊട്വ, നറ, മോസ്ക്വ, പ്ര, ഒസ്യൊടർ, പ്രൊന്യ, പറ, മോക്ഷ, ട്യോഷ, ക്ലൈസ്മ എന്നിവയാണ് ഒക നദിയിൽ ലയിക്കുന്ന പ്രധാന നദികൾ.
## ഒക നദിക്കരയിലെ പ്രധാന പട്ടണങ്ങൾ
ഒര്യോൾ, ബെൽയോവ്, ചെകലിൻ, കലുഗ, അലെക്സിൻ, ടറുസ, സെർപുഖോവ്,സ്റ്റുപ്പിനോ, കഷിറ, പ്രൊട്വിനൊ, പുഷ്ചിനൊ, കൊളൊമ്ന, റ്യസൻ, കസിമോവ്, മുറോം, പാവ്ലൊവോ, നവഷിനോ, ഗോർബടോവ്, സെർഷിൻസ്ക്, നിസ്നി നോവ്ഗോർഡ് എന്നിവയാണ് ഒക നദീതീരത്ത് സ്ഥിതിചെയ്യുന്ന പ്രധാന പട്ടണങ്ങൾ
## സാംസ്കാരിക പ്രാധാന്യം
ഒന്നാം പോളിഷ് തദേയൂസ് കൊഷിയുസകൊ ഇൻഫന്ററി ഡിവിഷന്റെ വളരെ പ്രചാരമുള്ള ഒരു പാട്ടിന്റെ തലക്കെട്ടായും പ്രധാന പ്രതിപാദ്യവിഷയമായും ഒക നദി മാറിയിട്ടുണ്ട്.
## അവലംബം

## പുറംകണ്ണികൾ
*
* 

വർഗ്ഗം:റഷ്യയിലെ നദികൾ
മാക്ടൻ

ഫിലിപ്പൈൻസിൽ സ്ഥിതി ചെയ്യുന്ന ജനസാന്ദ്രത കൂടിയ ഒരു ദ്വീപ് ആണ് **മാക്ടൻ** . ഇത് സെബു പ്രവിശ്യയിലാണ് ഉള്ളത് . ഈ ദ്വീപിനെ ലാപു-ലാപു നഗരം , കോർഡോവ മുനിസിപ്പാലിറ്റി എന്നിങ്ങനെ രണ്ടായി വിഭജിച്ചിരിക്കുന്നു. ഈ ദ്വീപിനെ സെബു ദ്വീപുമായി ബന്ധിപ്പിക്കുന്ന രണ്ടു പാലങ്ങൾ ഉണ്ട്. അവ മാർസെലോ ഫെർനാൻ പാലം,മാക്ടൻ-മാൻടോയ് പാലം എന്നിങ്ങനെ അറിയപ്പെടുന്നു. 65 ചതുരശ്ര കിലോമീറ്റർ വിസ്താരമുള്ള ഈ ദ്വീപിൽ ഏകദേശം 430,000 പേർ അധിവസിക്കുന്നു.    ഈ ദ്വീപിൽ മാക്ടൻ-സെബു അന്തർദേശീയ വിമാനത്താവളം സ്ഥിതി ചെയ്യുന്നു.

## ചരിത്രം
പതിനാറാം നൂറ്റാണ്ടിൽ സ്പെയിൻ കോളനി ആക്കുന്നതിനും മുൻപേ തന്നെ ഈ ദ്വീപിൽ സജീവമായ ജനവാസം ഉണ്ടായിരുന്നു. പോർച്ചുഗീസ് നാവികനായ മഗല്ലൻ 1521 ൽ ഇവിടെ എത്തി. അദ്ദേഹം ഇവിടെ വച്ച് തദ്ദേശീയരായിട്ട് ഉണ്ടായ ഒരു യുദ്ധത്തിൽ കൊല്ലപ്പെട്ടു. 

1730 ഓടെ കാത്തലിക് അഗസ്റ്റിനിയൻ സന്യാസ സഭ ഇവിടെ ഒപോൺ എന്ന പേരിൽ നഗരം ഉണ്ടാക്കി. അതാണ്‌ പിന്നീട് ലാപു-ലാപു എന്ന് അറിയപ്പെട്ടത്. 

## സാമ്പത്തികം
വിമാനത്താവളത്തിനു പുറമേ ഈ ദ്വീപിൽ അനേകം വ്യവസായ ശാലകളും ഉണ്ട്. ഫിലിപ്പീൻസ് ലെ മികച്ച വ്യവസായ സ്ഥാപനങ്ങളിൽ പലതും ഈ ദ്വീപിലാണ്. മാക്ടൻ എക്സ്പോർട്ട്‌ പ്രോസസ്സിംഗ് സോൺ (MEPZ) എന്ന നികുതി രഹിത മേഖലയിൽ മുപ്പത്തി അഞ്ചോളം വ്യവസായ സ്ഥാപനങ്ങൾ ഉണ്ട്. അവയിൽ പകുതിയും ജാപ്പനീസ് ഉടമസ്ഥതയിലുള്ളതാന്. ഈ മേഖല 1979 ലാണ് ആരംഭിച്ചത്.

## വിനോദ സഞ്ചാരം
സെബു പ്രവിശ്യയിലെ പ്രധാന വിനോദ സഞ്ചാര കേന്ദ്രമാണ് ഇവിടം. ഇത് ഒരു പവിഴദ്വീപ്‌ ആണ്. ഇവിടെ ഡൈവിങ്,സ്നോർക്കെലിംഗ്,ഐലൻഡ് ഹോപ്പിംഗ്,ജെറ്റ് സ്കീയിംഗ്,ഉല്ലാസ കപ്പൽയാത്രകൾ തുടങ്ങിയവയ്ക്ക് ഉള്ള സൗകര്യം ഉണ്ട്.  ഇവിടെ ഉള്ള പ്രധാന ആകർഷണം ആണ് മാക്ടൻ ഐലൻഡ് അക്വേറിയം 

## ചിത്രശാല

File:Crab in a sea anemone.jpg|A crab in a sea anemone in Mactan
File:Mactan-beach.jpg|Mactan beach
File:Arothron stellatus ballooned.jpg|An *[[Arothron stellatus]]* in Mactan
File:Cephea cephea jellyfish.jpg|A *[[Cephea]]* jellyfish at Mactan


## അവലംബം

വർഗ്ഗം:ദ്വീപുകൾ
വർഗ്ഗം:ഏഷ്യയിലെ ദ്വീപുകൾ
വർഗ്ഗം:പവിഴ ദ്വീപുകൾ
ആറ്റം (പുസ്തകം)

ഭൗതിക ശാസ്ത്രഞ്ജർ വൂൾഫ്ഗാങ് ഡാംദ്യോടേർ എന്നിവർ ചേർന്നെഴുതി 2010 ല് പ്രസിദ്ധീകരിച്ച  ഒരു ശാസ്ത്ര പുസ്തകമാണ്  **അണു ** (മഹത്തായ രൂപകൽപന /പദ്ധതി).

## അവലംബം
വിവാഹം ഇന്ത്യയിൽ

ഏതൊരു രാജ്യത്തെയും പോലെ ഇന്ത്യയിലും വിവാഹം നിയമപരമായ ഒരു ബന്ധമാണ്. ഇത് പങ്കാളിയുടേയും കുട്ടികളുടെയും  സ്വകാര്യസ്വത്തിനും അവകാശങ്ങൾക്കും നിയമം അനുശാസിക്കുന്ന രീതിയിൽ സംരക്ഷണം നൽകുന്നു. പ്രായപൂർത്തിയായ പുരുഷനും സ്ത്രീക്കും മതത്തിന്റെയും അവരുടെ ബന്ധുജനങ്ങളുടേയും അനുവാദത്തോടെ ഒന്നിച്ചു ജീവിക്കാനും ലൈംഗികബന്ധത്തിൽ ഏർപ്പെടാനും കുട്ടികൾക്ക് ജന്മം കൊടുക്കാനും അനുവാദം കൊടുക്കുന്ന ഒരു പരമ്പരാഗത ചടങ്ങ് കൂടിയാണ് വിവാഹം. ഇന്ത്യയിൽ വിവിധ മതക്കാർക്ക്  വ്യത്യസ്ത ആചാരങ്ങളോടെയാണ് വിവാഹം നടക്കുന്നത്. ജാതി, മതം, സാമ്പത്തികം, തൊഴിൽ, നിറം എന്നിവ പങ്കാളിയെ തിരഞ്ഞെടുക്കുമ്പോൾ പലപ്പോഴും ഒരു പ്രധാന ഘടകം ആകാറുണ്ട്. വ്യക്തികൾ സ്വന്തം ഇഷ്ടപ്രകാരമോ പ്രണയിച്ചോ വിവാഹം കഴിക്കുന്നതിനെ പ്രണയവിവാഹം എന്നറിയപ്പെടുന്നു. ജാതിമത ആചാരങ്ങൾ ഒന്നുമില്ലാതെ പ്രായപൂർത്തിയായ വ്യക്തികൾക്ക് ഇന്ത്യയിൽ സ്പെഷ്യൽ മാര്യേജ് ആക്റ്റ് പ്രകാരം വിവാഹം ചെയ്യാവുന്നതാണ്. 
## വിവാഹപ്രായം
ശൈശവ വിവാഹ നിരോധന നിയമം,2006 പ്രകാരം വിവാഹ സമയത്ത് വരന് 21 വയസ്സും വധുവിന് 18 വയസ്സും പൂർത്തിയായിരിക്കണം.
## ഹിന്ദു വിവാഹം

*ഹിന്ദു,ബുദ്ധ, ജൈന, സിഖു മതക്കാർക്കും ഈ നിയമം ബാധകമാണ്. 
*വിവാഹിതരാകുന്ന പുരുഷനോ സ്ത്രീക്കോ ജീവിച്ചിരിക്കുന്ന മറ്റൊരു ജീവിതപങ്കാളി ഉണ്ടാകുവാൻ പാടില്ല.
*ഏതെങ്കിലും ഒരു കക്ഷിക്ക്
**വിവാഹത്തിന് സാധുവായ സമ്മതം നൽകുവാൻ തക്കതായ മാനസികാരോഗ്യ ഇല്ലാതിരിക്കുക അഥവാ,
**സാധുവായ സമ്മതം നൽകാനുള്ള കഴിവുണ്ടെന്നിരിക്കിലും മാനസികരോഗത്തിന് അടിപ്പെട്ടിരിക്കുകയോ പ്രത്യുല്പാദനോ ദാമ്പത്യജീവിതം നയിക്കുന്നതിനോ ശേഷിയില്ലാതരിക്കുക അഥവാ,
**തുടർച്ചയായ ഭ്രാന്തോ, അപസ്മാരമോ ഉണ്ടായിരിക്കരുത്
*പുരുഷന് 21 വയസ്സും സ്ത്രീക്ക് 18 വയസ്സും പൂർത്തിയായിരിക്കണം
*വിലക്കപ്പെട്ട നിലയിലുള്ള ബന്ധത്തിൽ ഉൾപ്പെട്ടവരാകരുത്. ഏതെങ്കിലും സമുദായത്തിൽ അപ്രകാരമുള്ള ആചാരമോ പതിവോ ഉണ്ടെങ്കിൽ അത്തരം വിവാഹങ്ങൾ നിയമവിരുദ്ധമല്ല.
*അന്യോന്യം സപിണ്ഡർ (പിന്നൊട്ട് 3 തലമുറ വരെ അമ്മവഴിക്കും 5 തലമുറ വരെ അഛ്ചൻ വഴിക്കും ഉള്ള കുടുംബാംഗങ്ങൾ) ആയിരിക്കരുത്.ഏതെങ്കിലും സമുദായത്തിൽ അപ്രകാരമുള്ള ആചാരമോ പതിവോ ഉണ്ടെങ്കിൽ അത്തരം വിവാഹങ്ങൾ നിയമവിരുദ്ധമല്ല.
## ക്രിസ്ത്യൻ വിവാഹം
*വരനോ, വധുവോ അഥവാ ഇരുവരും ക്രിസ്ത്യൻ ആയിരികണം.
**എപ്പിസ്കോപ്പൽ സഭയിൽ വിശ്വസിക്കുന്നവർ  സഭയുടെ നിയമങ്ങൾ,മര്യാദ അനുസരിച്ചുള്ള ചടങ്ങുക്കൾ പ്രകാരം (പുരോഹിതൻ വഴി) അഥവാ,
**സ്കോട്ട്‌ലൻഡ് ചർച്ച് വിശ്വസിക്കുന്നവർ  സഭയുടെ നിയമങ്ങൾ,മര്യാദ അനുസരിച്ചുള്ള ചടങ്ങുക്കൾ പ്രകാരം (പുരോഹിതൻ വഴി) അഥവാ,
**വിവാഹം കഴിപ്പിക്കാൻ അധികാരം ഉള്ള പുരോഹിതൻ വഴി അഥവാ,
**ഇന്ത്യൻ ക്രിസ്ത്യാനികൾ തമ്മിലുള്ള വിവാഹ സർട്ടിഫിക്കറ്റ് അനുവദിക്കാൻ അധികാരം ഉള്ള ഏതെങ്കിലും വ്യക്തി വഴി വിവാഹം കഴികാം.
*പുരുഷന് 21 വയസ്സും സ്ത്രീക്ക് 18 വയസ്സും പൂർത്തിയായിരിക്കണം
*വിവാഹിതരാകുന്ന പുരുഷനോ സ്ത്രീക്കോ ജീവിച്ചിരിക്കുന്ന മറ്റൊരു ജീവിതപങ്കാളി ഉണ്ടാകുവാൻ പാടില്ല.
*പുരോഹിതനു പുറമേ  കുറഞ്ഞത് രണ്ട് വിശ്വസനീയമായ സാക്ഷികളുടെ മുമ്പാകെ, ഇരുവരും ഭാര്യയും ഭർത്താവും ആയി  യേശുക്രിസ്തുവിന്റെ  നാമത്തിൽ പ്രഖ്യാപികണം.

വർഗ്ഗം:വിവാഹം
പാകിസ്താൻ റെയിൽവേ

പാകിസ്താൻ സർക്കാരിന്റെ ഉടമസ്ഥതയിലുള്ള പൊതുമേഖലാ സ്ഥാപനമാണ് **പാകിസ്താൻ റെയിൽവേ**. 1947 മുതൽ 1974 വരെ ഇത് പാകിസ്താൻ വെസ്റ്റേൺ റെയിൽവേ എന്നാണറിയപ്പെട്ടിരുന്നത്. 1886-ൽ ലാഹോർ ആസ്ഥാനമാക്കി ഇത് സ്ഥാപിക്കപ്പെട്ടു. ഏതാണ്ട് 7791 കി.മീ ദൂരത്തിലായി വിപുലമായ തീവണ്ടി ശൃംഖല പാകിസ്താൻ റെയിൽവേയ്ക്ക് ഉണ്ട്.  

## അവലംബം

വർഗ്ഗം:പാകിസ്താനിലെ റെയിൽ ഗതാഗതം
കിഴക്കൻ തിമൂറിലെ മതം

തെക്കുകിഴക്കേ ഏഷ്യയിലെ ഒരു രാജ്യമാണ് ഈസ്റ്റ് ടിമോർ.ക്രിസ്തുമതത്തിലെ കാത്തോലിക്ക ചർച്ച് വിഭാഗക്കാരാണ് കിഴക്കൻ തിമൂറിലെ പ്രധാന മത വിശ്വാസികൾ.
 ന്യൂനപക്ഷമായി പ്രൊട്ടസ്റ്റ് ക്രൈസ്തവരും സുന്നി മുസ്ലിംങ്ങളും ഇവിടെയുണ്ട്

## വിഹഗവീക്ഷണം

2005 ലെ ലോക ബാങ്കിൻറെ കണക്ക് പ്രകാരം ജനസംഖ്യയിലെ 98 ശതമാനം പേരും കാത്തോലിക്ക മത വിശ്വാസികളാണ്.ഒരു ശതമാനം പ്രൊട്ടസ്റ്റുകാരും ഒരു ശതമാനം മുസ്ലിങ്ങളുമാണ് ഇവിടെയുള്ളത്.എന്നിരിക്കെ അധികപേരും അചേതനവസ്തുക്കളിലും പ്രകൃതിയുടെ പ്രതിഭാസങ്ങളിലും ജീവനുണ്ടെന്ന അനിമിസ രീതിയിലുള്ള വിശ്വാസക്കാരാണ്. മതവിശ്വാസത്തിനപ്പുറം സാംസ്കാരികമായ സ്വാധീനഫലമാണിത്. . 1999 സപ്തംബറിന് ശേഷമാണ് മുസ്ലിങ്ങളുടെയും പ്രൊട്ടസ്റ്റുകാരുടെയും എണ്ണത്തിൽ കുറവ് വന്നത്.

## കത്തോലിസിസം

ക്രിസ്ത്രീയ ആചാര്യ നേതാവായ പോപ്പിൻറെ നിയന്ത്രണത്തിലുള്ള റോമൻ കത്തോലിക്കാ പള്ളിയുടെ ഭാഗമായിട്ടാണ് കിഴക്കൻ തിമൂറിലെയും കത്തോലിക്കമതം നിലകൊള്ളുന്നത്. ഉദ്ദേശം 900,000 നു മുകളിൽ കത്തോലിക്കക്കാർ കിഴക്കൻ തിമൂറിലുണ്ടെന്നാണ് കണക്ക്.

## ഇസ്ലാം
കിഴക്കൻ തിമൂറിലെ ഏറ്റവും ചെറിയ ന്യൂനപക്ഷമാണ് മുസ്ലിങ്ങൾ.യുഎസ് സേറ്റേറ്റ് വകുപ്പിൻറെ കണക്ക് പ്രകാരം 1% ആണ് മുസ്ലിം ജനസംഖ്യ.അതസമയെ കിഴക്കേ തിമൂറിൻറെ ആദ്യ പ്രധാനമന്ത്രിയായ മാരി അൽക്കാട്ടിരി സുന്നി മുസ്ലിം ആണ്.
## അവലംബം

## അവലംബം


വർഗ്ഗം:കിഴക്കൻ ടിമോർ
കുംഭല്ഗഡ്

രാജസ്ഥാനിലെ രാജ്‌സമന്ദ് ജില്ലയിൽ ആരവല്ലി കുന്നുകളുടെ പടിഞ്ഞാറ് സ്ഥിതിചെയ്യുന്ന കോട്ടയാണ് **കുംഭല്ഗഡ് ഫോർട്ട്‌**.
യുനെസ്‌കോയുടെ ലോക പൈതൃക പട്ടികയിൽ ഇടം നേടിയിട്ടുണ്ട്. 15ആം നൂറ്റാണ്ടിൽ രാജസ്ഥാനിലെ മേവാർ(മേവാഡ്) പ്രവിശ്യയുടെ ഭരണാധികാരിയായിരുന്ന റാണ കുംഭ എന്ന കുംഭകർണ സിങ് ആണ് പണികഴിപ്പിച്ചത്. മേവാർ ചക്രവർത്തിയായിരുന്ന മഹാറാണ പ്രതാപിന്റെ ജന്മ സ്ഥലം കൂടിയാണ് കുംഭൽ ഗഡ്. 19ആം നൂറ്റാണ്ടുവരെ കോട്ട അതിന്റെ എല്ലാ പ്രതാപത്തോടെയും നിലനിന്നു. 
38 കിലോ മീറ്റർ നീളത്തിൽ വ്യാപിച്ച് കിടക്കുന്ന കുംഭൽ ഗഡ് കോട്ട മതിൽ ചൈനയിലെ വൻമതിലിന് ശേഷം ഏറ്റവും നീളമുള്ള രണ്ടാമത്തെ മതിലായാണ് പരിഗണിക്കപ്പെടുന്നത്.
കോട്ട ഇപ്പോൾ എല്ലാ ദിവസവും വൈകുന്നേരങ്ങളിൽ ഏതാനും സമയം പൊതുജനങ്ങൾക്ക് സന്ദർശനാർത്ഥം തുറന്നു കൊടുക്കുന്നുണ്ട്. ചിത്തോർഗഢ് കോട്ടക്ക് ശേഷം മേവാറിലെ  പ്രധാനപ്പെട്ട ഒരു കോട്ടയാണിത്. ഉദയ്പൂരിന്റെ വടക്കുപടിഞ്ഞാറായി റോഡുമാർഗ്ഗം 82 കിലോമീറ്റർ സഞ്ചരിച്ചാൽ കുംഭൽഗഡിൽ എത്തിച്ചേരാം.
2013ൽ കമ്പോഡിയയുടെ തലസ്ഥാനമായ നോം പെന്നിൽ നടന്ന യുനെസ്‌കോയുടെ ലോക പൈതൃക കമ്മിറ്റിയുടെ 37ആം സമ്മേളനത്തിൽ രാജസ്ഥാനിലെ മറ്റു അഞ്ചു മല കോട്ടകൾക്കൊപ്പമാണ് കുംഭൽഗഡ് കോട്ടയും ലോക പൈതൃക സ്ഥലമായി പ്രഖ്യാപിക്കപ്പെട്ടത്.
### ചരിത്രം

സിസോഡിയ രജപുത്ര ഭരണാധികാരിയായിരുന്ന കുംഭയുടെ ഭരണകാലത്താണ് ഈ കോട്ട പണികഴിപ്പിച്ചത്. 
അക്കാലത്തെ പ്രശസ്ത വാസ്തുശിൽപയായിരുന്ന മദൻ ആണ് ഇന്ന് കാണുന്ന രൂപത്തിൽ കോട്ട വികസിപ്പിച്ചത്. രാജസ്ഥാനിലെ രന്താംബോർ മുതൽ മധ്യപ്രദേശിലെ ഗോളിയോർ വരെ പരന്നു കിടക്കുന്ന പ്രദേശമായിരുന്നു റാണ കുംഭയുടെ മേവാർ സാമ്രാജ്യം. റാണ കുംഭന്റെ ഭരണാധിപത്യത്തിൽ 84 കോട്ടകൾ ഉണ്ടായിരുന്നു. അവയിൽ 32 എണ്ണത്തിന്റെ രൂപകൽപ്പനയും നിർവഹിച്ച്ത് കുംഭൻ തന്നെയായിരുന്നു. ഇവയിൽ ഏറ്റവും വലിയത് കുംഭൽഗഡ് കോട്ടതന്നെയാണ്. 
പുരാതന ഇന്ത്യയിലെ രാജഭരണ പ്രദേശങ്ങളായിരുന്ന മേവാർ (മേവാഡ്), മാർവാർ (മാർവാഡ്) എന്നിവയെ വേർത്തിരിച്ചിരുന്നത് കുംഭൽഗഡ് കോട്ടയായിരുന്നു. യുദ്ധം പോലേയുള്ള അപകട സമയങ്ങളിൽ മേവാർ ഭരണാധികാരികൾ ഒളിത്താവളമായി ഈ കോട്ട ഉപയോഗിച്ചിരുന്നു.
മുഗൾ ചക്രവർത്തി അക്‌ബർ, ആംബെർ രാജാവായിരുന്ന രാജാ മാൻ സിങ്, മാർവാർ രാജാവായിരുന്ന രാജാ ഉദയ് സിങ്, ഗുജറാത്തിലെ മിർസാ എന്നിവർ സംയുക്തമായി നടത്തിയ ആക്രമണം വരെ കോട്ട അപരാജിതമായി തുടർന്നു. ആക്രമണത്തോടെ കുടിവെള്ള കുറവ് മൂലമായിരുന്നു പരാജയം നേരിട്ടത്. ഗുജറാത്ത് ഭരണാധികാരിയായിരുന്ന അഹമ്മദ് ഷാ 1457ൽ കോട്ടയ്ക്ക് നേരെ ആക്രമണം നടത്തിയെങ്കിലും കോട്ട പിടിച്ചെടുക്കാനായില്ല. കോട്ടയെ സംരക്ഷിച്ച് നിർത്തുന്ന ഒരു ദൈവ പ്രതിഷ്ഠ കോട്ടക്ക് അകത്തു ഉണ്ടായിരുന്നു വെന്നും ഷായുടെ ആക്രമണത്തിൽ ആ ക്ഷേത്രം തകർന്നുവെന്നുമാണ് വിശ്വാസം.
1458-59ലും 1467ലും ഖിൽജി രാജാവായിരുന്ന മഹ്മൂദ് ഖിൽജിയുടെ സൈന്യവും കോട്ടക്ക് നേരെ ആക്രമണം നടത്തിയെങ്കിലും അതും വിഫലമാവുകയായിരുന്നു.

### നിർമ്മാണം
ആരവല്ലി മലം പ്രദേശത്ത് സമുദ്ര നിരപ്പിൽ നിന്നും 1,100 മീറ്റർ(3600 അടി) ഉയരത്തിൽ മലമുകളിൽ ആണ് ഈ കോട്ട നിർമ്മിച്ചിരിക്കുന്നത്. 36 കിലോമീറ്റർ (22 മൈൽ) നീണ്ടു കിടക്കുന്ന ഒരു കൂറ്റൻ മതിലിനാൽ ചുറ്റപ്പെട്ടു കിടക്കുകയാണ് കോട്ട. ചൈനയിലെ വൻ മതിലിന് ശേഷം ലോകത്തെ ഏറ്റവും നീളം കൂടിയ മതിലാണ് ഇത്..
കോട്ടയുടെ മുൻവശത്തുള്ള മതിലിന് 15 അടി കനമുണ്ട്. ശക്തമായ ഏഴു കവാടങ്ങളുണ്ട്. കോട്ടക്കുള്ളിൽ 300പുരാതന ജൈന ക്ഷേത്രങ്ങൾ അടക്കം  360ൽ അധികം ക്ഷേത്രങ്ങളുണ്ട്.

### അവലംബങ്ങൾ

വർഗ്ഗം:രാജസ്ഥാനിലെ കോട്ടകൾ
ഓൾഡ‍് ഗോവ

ഇന്ത്യയിലെ ഗോവ സംസ്ഥാനത്തിലെ വടക്കേ ഗോവ ജില്ലയിൽ സ്ഥിതിചെയ്യുന്ന ചരിത്രപ്രധാനമായ ഒരു നഗരമാണ് **പഴയ ഗോവ**. 15-ാം നൂറ്റാണ്ടിൽ ബീജാപൂർ സുൽത്താന്മാരാണ് ഈ നഗരം പണികഴിപ്പിച്ചത്. 16-ാം നൂറ്റാണ്ടുമുതൽ 18-ാം നൂറ്റാണ്ടിന്റ അന്ത്യത്തിൽ പ്ലേഗ് ബാധമൂലം നഗരം ഉപേക്ഷിക്കുന്നതുവരെ പോർച്ചുഗീസ് ഇന്ത്യയുടെ തലസ്ഥാനമായിരുന്നു ഈ നഗരം. പോർച്ചുഗീസുകാർ വിവിധ ഭൂഖണ്ഡങ്ങളിൽ കച്ചവടം നടത്തിയിരുന്ന കാലത്ത് ഏതാണ്ട് 2,00,000 പേർ ഈ നഗരത്തിൽ താമസിച്ചിരുന്നു. ഈ നഗരത്തിന്റെ അവശിഷ്ടങ്ങളെ യുനെസ്കോ ലോകപൈതൃക പദ്ധതിയിൽ പെടുത്തിയിട്ടുണ്ട്. ഗോവയുടെ തലസ്ഥാനമായ പനാജിയിൽ നിന്ന് 10 കിലോമീറ്റർ കിഴക്കായാണ് ഓൾഡ് ഗോവ നഗരാവശിഷ്ടങ്ങൾ സ്ഥിതിചെയ്യുന്നത്.
## പേരിനു പിന്നിൽ

വിശുദ്ധനായ ഡോർ ഹോയിനിയാചി റോട്ടിയുടെ സ്മരണാർത്ഥം 1960കളിൽ പുറത്തിറക്കിയ ഒരു കൊങ്ങിണി മാസികയുടെ വിലാസത്തിലാണ്  ഓൾഡ് ഗോവ എന്ന പേര് ആദ്യം ഉപയോഗിച്ചത്. ഓൾഡ് ഗോവ എന്ന സ്ഥലം പ്രചാരത്തിലില്ലാതിരുന്നതിനാൽ അയച്ച കത്തുകളെല്ലാം അയച്ചയാൾക്ക് തന്നെ തിരിച്ചുവന്നതായി മാസികയുടെ ദീർഘകാല എഡിറ്ററും പ്രശസ്ത ഗോവൻ ചരിത്രകാരനുമായ പരേതനായ പഡ്രേ മൊറെനോ ഡിസൂസ എസ്ജെ രേഖപ്പെടുത്തിയിട്ടുണ്ട്.

വില്ലേജിലെയും പഞ്ചായത്തിലെയും രേഖകളിൽ ഈ നഗരത്തിന്റെ പേര് സെ-ഓൾഡ് ഗോവ എന്നാണെങ്കിലും തപാലാപ്പീസിലും ആർക്കിയോളജിക്കൽ സർവ്വേ ഓഫ് ഇന്ത്യയും വെല്ഹ ഗോവ എന്നപേരാണുപയോഗിക്കുന്നത്.
## ചരിത്രം
പതിനഞ്ചാം നൂറ്റാണ്ടിൽ മണ്ഡോവി നദിയുടെ തീരത്ത് ഒരു ചെറിയ് തുറമുഖമായാണ്  ബീജാപ്പൂർ സുല്ത്താന്മാർ ഈ നഗരം സ്ഥാപിച്ചത്. കുറച്ചകലെ തെക്കുഭാഗത്ത് സ്ഥിതിചെയ്യുന്ന ഗോവപുരി എന്ന തുറമുഖത്തിന് പകരമായാണ് ഈ തുറമുഖം ഉണ്ടാക്കിയത്. ഗോവപുരി കഡംബ രാജാക്കന്മാരും വിജയനഗര രാജാക്കന്മാരും ഉപയോഗിച്ചിരുന്നു. ആദിൽ ഷാഹിയുടെ ഭരണകാലത്ത് ഓൾഡ് ഗോവ ബീജാപ്പൂരിന്റെ രണ്ടാം തലസ്ഥാനമായിരുന്നു. ഷാഹിയുടെ കൊട്ടാരവും മോസ്ക്കുകളും അമ്പലങ്ങളും ഈ നഗരത്തിലായിരുന്നു സ്ഥിതിചെയ്തിരുന്നത്. പിന്നീട് ഈ നഗരം പോർച്ചുഗീസുകാർ പിടിച്ചെടുത്തു. 1510 മുതൽ ഇവിടം പോർച്ചുഗീസ് ഇന്ത്യയുടെ ഭരണസിരാകേന്ദ്രമായിരുന്നു. 1759ൽ വൈസ്രോയിയുടെ വസതി ഇവിടെനിന്നും ഭാവി തലസ്ഥാനമായ പഞ്ജിമിലേക്ക് മാറ്റി.
## ഓൾഡ് ഗോവയിലെ പള്ളികൾ

വിവിധ കോൺഗ്രിഗേഷനുകളിൽ നിന്നുള്ള പള്ളികൾ ഓൾഡ്ഗോവയിലുണ്ട്. ഗോവ ആർച്ച് ബിഷപ്പിന്റെ ഇരിപ്പിടമായ സേ കത്തീഡ്രൽ, സെന്റ് ഫ്രാൻസിസ് അസ്സീസ്സിയുടെ പള്ളി, എസ്. കെറ്റാനുയുടെ പള്ളി, സെന്റ് ഫ്രാൻസിസ് സേവ്യറിന്റെ തിരുശേഷിപ്പ് സൂക്ഷിച്ചിരിക്കുന്ന ബസലിക്ക ബോം ജീസസ് എന്നിവ അവയിൽ പ്രധാനപ്പെട്ടവയാണ്.

## ചിത്രശാല



പ്രമാണം:St. Francis Church at Velha Goa.jpg|സെന്റ് ഫ്രാൻസിസ് അസീസിയുടെ പള്ളി
പ്രമാണം:Old Goa Church 01.jpg|ബസലിക്ക ബോം ജീസസ്
പ്രമാണം:Capela de Santa Catarina, Velha Goa, 2.jpg|സെന്റ് കാതറീനിന്റെ ചാപ്പൽ
പ്രമാണം:St Cajetan Goa.jpg|സെന്റ് ക‍ജെടാവോ പള്ളി ഓൾഡ് ഗോവ
പ്രമാണം:Se Cathedral, Old Goa.JPG|സെ കത്തീഡ്രൽ
പ്രമാണം:St-Anne-church-talaulim.jpg|സെന്റ് ആൻസ് ചർച്ച്
പ്രമാണം:ChurchOfStAugustine-Ruins,Goa.JPG|ചർച്ച് ഓഫ് സെന്റ് അഗസ്റ്റിൻസ്
പ്രമാണം:Old Goa,Church of Lady of Rosary.jpg|ലേഡി ഓഫ് റോസറിയുടെ പള്ളി
പ്രമാണം:A Capela da Nossa Senhora de Monte.JPG|ചർച്ച് ഓഫ് ഔർ ലേഡി ഓഫ് മൗണ്ട്


വർഗ്ഗം:ഗോവയുടെ ചരിത്രം
വർഗ്ഗം:വടക്കേ ഗോവയിലെ നഗരങ്ങൾ
വർഗ്ഗം:ഗോവയിലെ പട്ടണങ്ങൾ
പിച്ചാവരം

**പിച്ചാവരം** തമിഴ്നാടിന്റെ കിഴക്കുവശത്തുള്ള കടലൂർ ജില്ലയിലുള്ള പട്ടണമാണ്. 1100 ഏക്കറിൽ പടർന്നു കിടക്കുന്ന കണ്ടൽ കാടുകളുടെ തുരുത്താണ് പിച്ചാവരം. ലോകത്തിലെ ഏറ്റവും വലിയ കണ്ടൽക്കാടായ പശ്ചിമ ബംഗാളിലെ സുന്ദർബൻ കഴിഞ്ഞാൽ രണ്ടാമത്തെ ഏറ്റവും വലിയ കണ്ടൽക്കാട് പിച്ചാവരത്തിലേതാണ്. ആയിരക്കണക്കിന് പക്ഷികളുടെ വിഹാരകേന്ദ്രം കൂടിയാണ് പിച്ചാവരം. നവംബർ മുതൽ ഫെബ്രുവരി വരെയുള്ള ദേശടന പക്ഷികൾ ഇവിടെ എത്തുന്നത്.

## ഫോട്ടോ ഗ്യാലറി

File:Pichavaram Mangrove Little Egret.jpg|ചെറുമുണ്ടി
File:Pichavarm Mangrove Eastern Great Egret.jpg|പിച്ചാവരം കണ്ടൽക്കാടുകളിൽ വിശ്രമിക്കുന്ന ദേശാടനപ്പക്ഷി പെരുമുണ്ടി



## അവലംബങ്ങൾ

വർഗ്ഗം:തമിഴ്‌നാടിന്റെ ഭൂമിശാസ്ത്രം
വർഗ്ഗം:തമിഴ്നാട്ടിലെ പട്ടണങ്ങൾ
വർഗ്ഗം:കടലൂർ ജില്ല
മൻസബ്ദാർ

മുഗൾ ചക്രവർത്തിയായിരുന്ന അക്‌ബർ 1595നും1596നും ഇടയിൽ നടപ്പാക്കിയ ഒരു ഭരണ വ്യവസ്ഥയാണ്‌ **മൻസബ്‌ദാരി സമ്പ്രദായം**. "മൻസബ്" എന്ന അറബി വാക്കിന് "പദവി" എന്നാണ് അർത്ഥം.ഈ വ്യവസ്ഥ ഓരോ ഗവണ്മെന്റ് ഉദ്യോഗസ്ഥന്റെയും പദവി തിരിച്ചറിയാനായിരുന്നു. ഓരോ ഉയർന്ന സൈനിക-സൈനികേതര ഉദ്യോഗസ്ഥനും ഒരു "മൻസബും" അതിന്റെ ഭാഗമായി പത്തിന്റെ ഗുണിതമായ ഒരു സംഖ്യയും നല്കിയിരുന്നു. ഇതിനെ അടിസ്ഥാനമാക്കിയായിരുന്നു ഉദ്യോഗസ്ഥരുടെ വേതനം നിശ്ചയിച്ചിരുന്നത്. ഉയർന്ന മൻസബുകൾ മുഗൾ സാമ്രാജ്യത്തിന്റെ മേൽകോയ്മ അംഗീകരിച്ച ഭരണാധികാരികൾക്കായിരുന്നു നല്കിയിരുന്നത്.

## ചരിത്രം
**മൻസബ്‍ദാരി സമ്പ്രദായം** സൈനിക-സൈനികേതര വകുപ്പുകൾക്ക് പൊതുവായിരുന്നു.മൻസബ്‍ദാരി സമ്പ്രദായം ഉദ്ഭവിച്ചത് മംഗോളിയയിലാണെന്ന് കരുതപ്പെടുന്നു. അൿബറിന്റെ മുന്ഗാമികളായിരുന്ന ബാബറുടെയും ഹുമയൂണിന്റെയും കാലഘട്ടത്തിലും ഈ വ്യവസ്ഥ നിലനിന്നിരുന്നു. അൿബർ ഇതിന് പല മാറ്റങ്ങളും വരുത്തി പരിഷ്ക്കരിക്കുകയാണ് ചെയ്തത്.

ഒരു ഉദ്യോഗസ്ഥന്റെ മൻസബ് ഇവ സൂചിപിക്കുന്നു

(1) ഉദ്യോഗസ്ഥന്റെ വേതനം

(2) ഉദ്യോഗസ്ഥന്റെ പദവി

(3) ഉദ്യോഗസ്ഥന്റെ കീഴിൽ നിലനിർത്തേണ്ട പടയാളികളുടെയും ആനകൾ, കുതിരകൾ തുടങ്ങിയവയുടെയും എണ്ണം 

പദവി സംഖ്യ ആയിരമോ അതിൽ താഴെയോ ഉള്ള ഉദ്യോഗസ്ഥരെ "അമീർ" എന്നും ആയിരത്തിനുമേൽ  ഉള്ളവരെ "മഹാനായ അമീർ" എന്നും വിളിച്ചിരുന്നു. പദവി സംഖ്യ അയ്യായിരത്തിന് മുകളിൽ ഉള്ളവർക്ക് "അമീർമാരുടെ അമീർ" എന്ന സ്ഥാനവും  നൽകിയിരുന്നു.

**സാറ്റും സവാറും**

തന്റെ ഭരണത്തിന്റെ അവസാന കാലത്ത് സാറ്റ്, സവാർ എന്ന പദവികളും മൻസബ്‍ദാരിയിൽ അൿബർ ഉൾപ്പെടുത്തി. ഇവയെക്കുറിച്ചു പല വീക്ഷണങ്ങളും ഉണ്ട്.

## അവലംബം

*Abdul Karim on Banglapedia

വർഗ്ഗം:മുഗൾ ഭരണവ്യവസ്ഥകൾ
വർഗ്ഗം:മുഗൾ സാമ്രാജ്യം
മിറി, മലേഷ്യ

മലേഷ്യയിലെ സരവകിന്റെ വടക്ക്-കിഴക്കുള്ള കടൽത്തീര നഗരമാണ്‌ **മിറി** (Jawi: ; ). ബ്രൂണെയ് അതിർത്തിയുടെ അടുത്ത് ബോർണിയോ ദ്വീപിലാണ്‌ ഈ പ്രദേശം. ഈ നഗരത്തിനു ചുറ്റും 997.43 സ്ക്വയർ കിലോമീറ്റർ (385.11സ്ക്വയർ മൈൽ) ചുറ്റിയാണ്‌ ഈ നഗരം കിടക്കുന്നത്.

## ഭൂപ്രദേശം
കുചിങ്ങിൽ നിന്ന് വടക്ക്-കിഴക്ക് 798 കിലോമീറ്റർ(496 മൈൽ) ദൂരയും  കോട്ട കിനബാലു(Kota kinabalu)വിൽ നിന്ന് തെക്ക് പടിഞ്ഞാറ്‌ 329 കിലോമീറ്റർ (204 മൈൽ)ദൂരയുമാണ്‌ മിറി സ്ഥിതി ചെയ്യുന്നത്.സരവകിലെ ഏറ്റവും വലിയ രണ്ടാമത്ത് നഗരമാണ്‌ മിറി .ഇവിടത്തെ ജനസംഖ്യ 234,541 ആണ്‌.മിറി ഡിവിഷനിലെ മിറി ജില്ലയിലെ തലസ്ഥാനം കൂടിയാണ്‌ ഈ നഗരം.

## പെട്രോളിയം
മിറി നഗരത്തിന്റെ സ്ഥാപനത്തിനു മുൻപ് മരുദി(Marudi)യായിരുന്നുസരവകിലെ വടക്ക് ഭാഗത്തെ ഭരണ തലസ്ഥാനം.1910ലാണ്‌ മിറി സ്ഥാപിതമാകുന്നത്.റോയൽ ഡച്ച് ഷെൽ ഇവിടെ ആദ്യമായി ആ വർഷം എണ്ണക്കിണർ കുഴിച്ചെടുത്തു.എണ്ണ കണ്ടുപിടിത്തത്തോടെ മിറി പെട്ടെന്ന് വികസിക്കുകയും മിറി പട്ടണമാവുകയും ചെയ്തു.1929ൽ സരവകിന്റെ വടക്ക് ഭാഗത്തിന്റെ ഭരണ തലസ്ഥാനമായി മാറി.രണ്ടാം ലോകയുദ്ധ കാലത്ത്മിറിയിലെ എണ്ണ പാടങ്ങൾ ബ്രൂകെ സർക്കാർ നശിപ്പിച്ചു.യുദ്ധത്തിനു ശേഷവും നഗരത്തിന്റെ പ്രധാന സാംമ്പത്തിക സ്രോതസ്സ് പെട്രോളിയം വ്യവസായമായിരുന്നു.1950കളോടെ എണ്ണ ഖനനം മിറിയിൽ നിന്ന് ദൂരെ സ്ഥലത്തേക്ക് മാറ്റി.എന്നാലും 1989ലും 2011ലും പുതിയ എണ്ണപ്പാടങ്ങൾ കണ്ടെത്തിയിട്ടുണ്ട്.1974ൽ മലേഷ്യൻ എണ്ണ ഗ്യാസ് കമ്പനിയായ പെട്രോനാസ് മിറി ഭാഗത്തേക്ക് എണ്ണ ഖനനത്തിനു മുന്നോട്ട് വന്നു.2005ൽ മിറി മലേഷയയിലെ പത്താമത് നഗരമായി പ്രഖ്യാപിച്ചു.

## ടൂറിസ്റ്റ് കവാടം
ഗുനുങ്ങ് മുലു ദേശീയ ഉദ്യാനത്തിലെക്കും ലോഗൻ ബുനുട്ട് ദേശീയ പാർക്കിലേക്കുംലാംബിർ ഹിൽസ് ദേശീയ ഉദ്യാനത്തിലേക്കും നിയഹ് ദേശീയ ഉദ്യാനത്തിലേക്കും മിറി-സിബുതി കോറൽ രീഫ് ദേശീയ ഉദ്യാനം({Miri-Sibuti Coral Reef National Park}).  എന്നിവിടങ്ങളിലേക്കുള്ള പ്രധാന ടൂറിസ്റ്റ് കവാടമാണ്‌ മിറി.സരവക് ചേബറിനകത്തുള്ള ഗുനുങ്ങ് മുലു ദേശീയ ഉദ്യാനം എക്കോ ടൂറിസ്റ്റുകളുടെ പ്രധാന കേന്ദ്രമാണ്‌.മലേഷ്യൻ പെട്രോളിയം വ്യവസായത്തിന്റെ ജന്മദേശമണ്‌ മിറി.തടി കച്ചവടവും എണ്ണ പനയും ടൂറിസവും ഈ നഗരത്തിന്റെ പ്രധാൻ വ്യവസായങ്ങളാണ്‌.  

## അവലംബം

## പുറത്തേയ്ക്കുള്ള കണ്ണികൾ

* Miri city map

വർഗ്ഗം:മലേഷ്യയിലെ ജനവാസപ്രദേശങ്ങൾ
ഇന്ദുലാൽ കനയ്യാലാൽ യാഗ്നിക്

ഇന്ത്യൻ സ്വാതന്ത്ര്യ സമര സേനാനിയാണ്‌ **ഇന്ദുലാൽ കനൈയ്യാലാൽ യാഗ്നിക്**() (ഫെബ്രുവരി 22 , 1892 – ജൂലൈ 17, 1972).അലി ഇന്ത്യ കിസാൻ സഭയുടെ നേതാവ്, മഹാഗുജറാത്ത്പ്രസ്ഥാനത്തിന്റെ നേതാവ്, ഗുജറാത്തിന്‌ പ്രത്യേക സംസ്ഥാന പദവിക്ക് നേതൃത്വം നൽകിയാൾ എന്നീ നിലയിൽ ഇദ്ദേഹം പ്രശസ്തനാണ്‌.1956 ഓഗസ്റ്റ് 8ന്‌ ഗുജറാത്ത് സംസ്ഥാനം നിലവിൽ വന്നു ഇദ്ദേഹത്തെ ഇന്ദു ചാച്ച എന്ന് വിളിക്കുന്നു..ഇദ്ദേഹം സിനിമാ നിർമാതാവുംഎഴുത്തുകാരനും കൂടിയാണ്‌.

## ആദ്യകാല ജീവിതം
ഗുജറാത്തിലെ ഖേഡായിലെ നദിയദ്ലെ ഝാഗഡിയയിലാണ്‌ ഇദ്ദേഹം ജനിക്കുന്നത് .ഇദ്ദേഹം പഠിച്ചു കൊണ്ടിരിക്കുമ്പോൾ ഇദ്ദേഹത്തിന്റെ അചഛൻ മരിച്ചു.നദിയദിൽ നിന്ന് പ്രഥമിക,ദ്വീത് വിദ്യാഭ്യാസം ഇദ്ദേഹം പൂർത്തിയാക്കി.അതിനു ശേഷം 1906ൽ ഇദ്ദേഹം മെട്രിക്കുലേഷൻ പാസായി.അതിനു ശേഷം അഹമ്മ്ദാബാദിലെ ഗുജറാത്ത് കോളേജിൽ ചേർന്നു.ഇന്റർമീഡിയേറ്റ് പരീഷ കഴിഞ്ഞതിനു ശേഷം അദ്ദേഹം ബോബെയിലെ സെന്റ് സേവിയർസ് കോളേജിൽ ബീ.എ പാസായി.1912ൽ അദ്ദേഹം L.L.B. പരീക്ഷ പാസായി.

## സ്വാതന്ത്ര്യ സമരം
കോളേജ് കാലഘട്ടത്തിൽ ആനി ബസന്റിന്റ് സ്വാധീനം ചെലുത്തി.1915ൽ ജമ്നാദാസ് ദ്വാരകദാസ്,ഷങ്കെർലാൽ ബാങ്കർ എന്നിവരോടൊപ്പം യംഗ് ഇന്ത്യ എന്ന് ഇംഗീഷ് മാഗസിൻ ബോംബെയിൽ നിന്ന് ആരംഭിച്ചു.അതേ വർഷം ഗുജറാത്തി മാസികയായ നവ്ജീവൻ ആനെ സത്യ ആരംഭിച്ചു.1919 വരെ യാഗ്നിക് അതിന്റെ എഡിറ്ററായിരുന്നു.അതിനു ശേഷം അദ്ദേഹം അത് ഗാന്ധിജിക്ക് കൈ മാറി.യാർവാഡാ ജയിൽ വച്ച് ഗാന്ധിജിയുടെ ആത്മകഥയുടെ ആദ്യത്തെ 30 അദ്യായങ്ങൾ കൃട്ടെഴുതി.1917ൽ അദ്ദേഹം സെവ്ന്റ് ഓഫ് ഇന്ത്യയിൽ ചേർന്നു.ഹോം റൂൾ പ്രസ്ഥാനത്തിലും അദ്ദേഹം ചേർന്നിരുന്നു.1918ൽ ഗാന്ധിജി നയിച്ച ഖേഡ സത്യാഗ്രഹത്തിനും അദ്ദേഹം പങ്കെടുത്തു.1921ൽ ഗുജറാത്ത് പ്രദേശ് കോൺഗ്രസ്സ് കമ്മറ്റിയുടെ സെക്രട്ടറിയായി.1922ൽ ഗുജറാത്തി മാസികയായ യുഗധർമ്മം ആരംഭിച്ചു.1923-ഏപ്രിൽ മുതൽ 1924 മാർച്ച് വരെ ബ്രിട്ടീഷുകാർ ഇദ്ദേഹത്തെ കാരാഗ്രഹത്തിൽ അടച്ചു. 1942ൽ അഖില ഹിന്ദ് കിസാൻ സഭ സ്ഥാപിച്ചു.1943ൽ ഇദ്ദേഹം ഗുജറാത്തി ദിനപത്രമായ നൂതൻ ഗുജറാത്ത് ആരംഭിച്ചു.

## രാഷ്ട്രീയം
1957ൽ ബോബെ സംസ്ഥാനത്തിന്റെ ഭാഗമായ അഹമ്മദാബാദ് നിയമസഭ തിരഞ്ഞെടുപ്പിലൂടെ രണ്ടാം ലോകസഭയിലേക്ക് തിരഞ്ഞെടുക്കപ്പെട്ടു.1962-1972 കാലഘട്ടത്തിൽ മൂന്ന്,നാല്‌,അഞ്ച് ലോക് സഭകളിലും ഇതേ മണ്ഡലത്തിൽ നിന്ന് ഇദ്ദേഹം തിരഞ്ഞെടുക്കപ്പെട്ടു.

## അവലംബം

വർഗ്ഗം:ഇന്ത്യൻ സ്വാതന്ത്ര്യസമരസേനാനികൾ
വർഗ്ഗം:ഗുജറാത്തിൽ നിന്നുള്ള വ്യക്തികൾ
വർഗ്ഗം:ഫെബ്രുവരി 22-ന് ജനിച്ചവർ
വർഗ്ഗം:1892-ൽ ജനിച്ചവർ
വർഗ്ഗം:ജൂലൈ 17-ന് മരിച്ചവർ
വർഗ്ഗം:1972-ൽ മരിച്ചവർ
വർഗ്ഗം:രണ്ടാം ലോക്‌സഭയിലെ അംഗങ്ങൾ
വർഗ്ഗം:മൂന്നാം ലോക്‌സഭയിലെ അംഗങ്ങൾ
വർഗ്ഗം:നാലാം ലോക്‌സഭയിലെ അംഗങ്ങൾ
വർഗ്ഗം:അഞ്ചാം ലോക്‌സഭയിലെ അംഗങ്ങൾ
ബഹ്റിൻ പീർലിങ്ങ് ട്രൈൽ

ബഹ്റിനിലെ മുഹറഖ് ദ്വീപിൽ സ്ഥിതി ചെയ്യുന്ന 3.5 കിലോമീറ്റർ നീളമുള്ള ട്രെയിലാണ്‌ ബഹ്റിൻ പീർലിങ്ങ് ട്രൈൽ(Bahrain pearling trail).ബഹ്റിൻ ചരിത്രത്തിൽ 1930 വരെ  ഇവിടം കടലിൽ ചാടി മുത്തുകൾ പെറുക്കുന്നവരാണ്‌ ഇവിടെ താമസിച്ചിരുന്നത്.ജപ്പാനിൽ മുത്തുകൾ സംസ്ക്കരിച്ച് തുടങ്ങിയത്തോടെ ബഹ്രിനിലെ ഈ പ്രദേശത്തെ കച്ചവടം അവസാനിച്ചു .2000 ബീ.സി മുതല്ക്കെ തന്നെ ബഹ്റിനിൽ ഈ വ്യവസായം നിലനിന്നിരുന്നു.ഇതിന്റെ പാതയോരത്ത് 17 കെട്ടിടങ്ങൾ മുർഹറഖിലുണ്ട് .ഇതിനടുത്ത കടലിൽ മൂന്ന് ഓയിസ്റ്റർ ബെഡുകൾ ഉണ്ട്.മുഹറഖിന്റെ തെക്കേയറ്റത്ത് ബു മാഹിർ കോട്ടയും തീരത്തിന്റെ ഒരു വശവും നില നില്ക്കുന്നു.ഈ ട്രൈൽ 2012 ജൂൺ 30 ന്‌ യുനെസ്ക്കോ ലോക പൈതൃക പദവി നൽകി.ബഹറിനിലെ ബഹ്രിൻ കോട്ടയ്ക്ക് ശേഷം ലോക പൈതൃക പദവി ലഭിക്കുന്ന രണ്ടാമത്ത് പ്രദേശമാണ്‌ ഇത്.

## നാമകരണം
യുനെസ്ക്കോ ഇവിടെ ദ്വീപിന്റെ സമ്പദ് വ്യവസ്ഥ ഇവിടത്തെ പേളിങ്ങിലാണെന്ന് പറയുന്നു.ഇന്റർനാഷണൽ മീഡിയ  ഈ സ്ഥലത്തെ ബഹ്റിൻ പീർലിങ്ങ് ട്രൈൽ എന്നാണ്‌ പരാമർശിക്കുന്നത്
.

## ചരിത്രം
2000 ബി.സി.യിൽ അറീസിയൻ പുസ്തകത്തിലാണ്‌ ആദ്യമായി ബഹ്റിനിലെ ഇവിടത്തെ മുത്ത് വാരലിനെ പരാമർശിക്കുന്നത്.ബഹ്റിൻ(ടൈലോസ് എന്നാണ്‌ ഗ്രീക്ക് നാമം)നെ പറ്റി പ്ലീനി ,ധാരാളം മുത്തുകളുള്ള പ്രശ്തമായ പ്രദേശമാണെന്ന് രേഖപ്പെടുത്തി .ഈ സ്ഥലത്തെ മുത്തുവാരലിന്റെ സുവർണ്ണ കാലഘട്ടം 1850നും 1930നുമിടക്കാണ്‌ .ഡയമെൻഡിനേക്കാൾ വിലയുള്ള വസ്തുവായിരുന്നു അന്ന് മുത്ത്.ജാക്ക്വെസ് കാർട്ടീർ പോലുള്ള  ധാരാളം ജൂലറിക്കാർ ഇവിടേക്ക് ആകർഷിക്കുന്നു.1930ന്റെ അവസാനത്തോടെ 30,000 മുത്തു വാരുന്ന മുങ്ങൽ വിദഗ്ദ്ധർ ഇവിടെയുണ്ടായിരുന്നു.1932ൽ എണ്ണ കണ്ടുപിടിക്കുന്നതിനു മുൻപ് മുത്തു വാരലായിരുന്ന് ബഹ്റിന്റെ പ്രധാന തൊഴിൽ.പേളിങ്ങ് വ്യവസായത്തിന്റെ തകർച്ചക്ക് ശേഷം മുത്ത് വാരുന്നവർ പുതിയ എണ്ണ വ്യവസായത്തിലേക്ക് മാറി.ഇന്ന് മുത്ത് വാരൽ ഈ രാജ്യത്ത് നിരോധിച്ചിരിക്കുന്നു. Few pearl divers remain today.

## ലോക പൈതൃക കമ്മറ്റി വിവരണം
.

## അവലംബം

## പുറത്തേയ്ക്കുള്ള കണ്ണികൾ
*Original Decision Document
*UNESCO Profile

വർഗ്ഗം:ബഹ്റൈൻ
വർഗ്ഗം:ഏഷ്യയിലെ ലോകപൈതൃകകേന്ദ്രങ്ങൾ
ഗ്വൈലിൻ

ചൈനയിലെ ഗുവാങ്ക്സി പ്രവിശ്യയിലെ ഒരു പുരാതന നഗരമാണ് ഗ്വൈലിൻ (桂林, Guilin). "ഓസ്മാന്തസ് മരങ്ങളുടെ കാട്" എന്നാണ് ഈ പേരിനർത്ഥം. 47,47,963 ആണ് ജനസംഖ്യ. പ്രകൃതിഭംഗിക്ക് പ്രശസ്തമായ ഗ്വൈലിനിലേക്ക് വിമാന, തീവണ്ടി സർവീസുകൾ ലഭ്യമാണ്. 'ഗ്വൈലിനിലെ പ്രകൃതിഭംഗി സ്വർഗ്ഗത്തിനുകീഴിൽ ഏറ്റവും സുന്ദരമാണെന്ന്' ചൈനയിൽ ഒരു പഴമൊഴിയുണ്ട്.

## ചരിത്രം
ബി. സി. 314-ഇൽത്തന്നെ ഇന്നത്തെ ഗ്വൈലിന്റെ സ്ഥാനത്ത് ഒരു ഗ്രാമം ഉണ്ടായിരുന്നു. ബി. സി. 111-ഇൽ ശി ആൻ പ്രവിഷ്യ സ്ഥാപിക്കപ്പെട്ടു. ക്രിസ്തുവർഷം 507-ൽ ഗ്വൈഷൗ എന്ന് പുനർനാമകരണം ചെയ്തു. ടാങ്ങ്, സോങ്ങ് രാജവംശങ്ങളുടെ കാലത്ത് ഒരു നഗരമായി വളർന്നു. കനാലുകൾ കുഴിക്കപ്പെടുകയും ഒരു പട്ടാള ബാരക്ക് നിർമ്മിക്കപെടുകയും ചെയ്തു. 1940-ഇലാണ് ഗ്വൈലിന് ഇന്നത്തെ പേർ ലഭിച്ചത്. 1981-ഇൽ സ്റ്റേറ്റ് കൗൺസിൽ  ഗ്വൈലിന്റെ സാംസ്കാരിക/ചരിത്ര പ്രാധാന്യമുള്ള നിർമ്മിതികളും പ്രകൃതിഭംഗിയും സംരക്ഷിക്കണമെന്ന് തീരുമാനിച്ചു.

## ഭൂമിശാസ്ത്രം
ആകെ 27809 ചതുരശ്രകിലോമീറ്റർ വിസ്തീരണമുള്ള നഗരത്തെ ലീ നദി രണ്ടായി മുറിക്കുന്നു. ക്ഷാരസ്വഭാവമുള്ള മണ്ണാണ് ഇവിടുത്തേത്. വസന്തവും വേനൽക്കാലവും മഴ അധികമായി ലഭിക്കുന്നു. ശിശിരം വരണ്ടതാണ്. ശീതകാലം നീളം കുറഞ്ഞതും അധികം തണുപ്പില്ലാത്തതുമാണ്. വർഷം 1900 മില്ലീമീറ്റർ മഴ ലഭിക്കുന്നു. ഏപ്രിൽ മുതൽ ജൂൺ വരെയാണ് മഴ കൂടുതലായി പെയ്യുന്നത്.

1 li jiang guilin yangshuo 2011.jpg|ലീ നദി
1 ping an longji terrace 2011.jpg|നെല്വയലുകൾ
Reed flute cave.jpg|ഗുഹ


## സമ്പദ്ഘടന
ആളോഹരി ജീ. ഡീ. പി. ¥19435 ആണ് (2009). 659 ചൈനീസ് നഗരങ്ങളിൽ 125-ആമതാണിത്. മരുന്നുകൾ, ടയറുകൾ, വളം,, സിൽക്ക്, സുഗന്ധദ്രവ്യങ്ങൾ, വീഞ്ഞ്, ചായ എന്നിവയാണ് പ്രധാന ഉത്പന്നങ്ങൾ. ഒരു താപോർജ നിലയവും, സിമന്റ് ഫാക്റ്ററിയും, ചെറിയ തുണിമില്ലുകളും മാത്രമുണ്ടായിരുന്ന ഗ്വൈലിനിൽ ഇലക്റ്റ്രോണിക്സ്, ബസ്സ് നിർമ്മാണ ശാലകളും, വിനോദസഞ്ചാര കേന്ദ്രങ്ങളും ഇപ്പോഴുണ്ട്.

## ഗതാഗതം
അന്തർദേശീയ വിമാനത്താവളവും അതിവേഗ തീവണ്ടിപാതയും ഗ്വൈലിൻ നഗരത്തിനുണ്ട്. 28 ഡിസംബർ 2014-ൽ നിർമ്മിക്കപ്പെട്ട അതിവേഗ തീവണ്ടിപാത ഗുവാങ്ങ്ഷൗ, ശാങ്ഹായ്, ബെയ്ജിങ് നഗരങ്ങളുമായി ബന്ധിപ്പിക്കുന്നു.

## വിദ്യാഭ്യാസം
നോർമ്മൽ, മെഡിക്കൽ, ടെക്നോളജിക്കൽ എന്നിങ്ങനെ മൂന്ന് സർവകലാശാലകളും, ഇലക്ട്രോണിക്ക് ടെക്നോളജി, ഏറോസ്പേസ് ടെക്നോളജി എന്നിവയ്ക്ക് പ്രത്യേക  സർവകലാശാലകളുമുണ്ട്.

## പുറത്തേക്കുള്ള കണ്ണികൾ
*ഗ്വൈലിൻ സർക്കാരിന്റെ ഔദ്യോഗിക വെബ്-സൈറ്റ് 

## അവലംബം

വർഗ്ഗം:ചൈനയിലെ നഗരങ്ങൾ
മാനം

ഒരു വ്യവസ്ഥയിലുള്ള(system) ഒരു ബിന്ദുവിനെ നിർവചിക്കാനുള്ള ഏറ്റവും കുറച്ചു നിർദ്ദേശാങ്കങ്ങളുടെ എണ്ണമാണ്  **മാനം** എന്നതുകൊണ്ട്‌ ഉദ്ദേശിക്കുന്നത്.

ഉദാഹരണം :ഒരു രേഖയ്ക്ക് ഉള്ള മാനം ഒന്നാണ് , കാരണം അതിലെ ഒരു ബിന്ദുവിനെ സൂചിപ്പിക്കാൻ കേവലം ഒരു നിർദ്ദേശാങ്കം  മതി.ഒരു പരന്ന പ്രതലതിനുള്ളത് രണ്ടാണ് .നാം കാണുന്ന എല്ലാ വസ്തുക്കൾക്കുമുള്ളത്   മൂന്നാണ് കാരണം അവയ്ക്കെല്ലാം നീളവും വീതിയും ഉയരവുമുണ്ട്.

വർഗ്ഗം:അളവുകൾ
വർഗ്ഗം:മാനം
കോളേജ് ഓഫ് അപ്ലൈഡ് സയൻസ് , കോഴിക്കോട്

സംസ്ഥാന  സർക്കാരിന്റെ സ്വയംഭരണ സ്ഥാപനമായ ഐ.എച്.ആർ.ഡിയുടെ ആഭിമുഖ്യത്തിൽ 1993ൽ സ്ഥാപിച്ചതാണ് **കോളേജ് ഓഫ് അപ്ലൈഡ് സയൻസ്, കോഴിക്കോട്**. വിവര സാങ്കേതിക വിദ്യയിലും ഇലക്ട്രോണിക്സിലും ബിരുദ കോർസുകളുമായി തുടങ്ങിയ കോളേജിൽ  നിലവിൽ  കംപുട്ടർ സയൻസ്, ഇലക്ട്രോണിക്സ്‌, ബി.സി.എ, ബി.കോം, ബി.എ,  M. Sc. ( Computer Science), Msc. (Electronics), M.C.A, M.com എന്നീ കോർസുകൾ നടത്തപ്പെടുന്നു. ഈ കോളേജ് കാലിക്കറ്റ് സർവകലാശാലയുമായി അഫിലിയേറ്റ് ചെയ്തിട്ടുള്ളതും എഐസിടിഇ അംഗീകരിച്ചതുമാണ്. കോഴിക്കോട് ജില്ലയിലെ നടക്കാവിനടുത്തുള്ള കിളിയനാട്ട് ബാലൻ. കെ. നായർ റോഡിൽ ആണ് ഈ കലാലയം സ്ഥിതിചെയ്യുന്നത്.

## അവലംബം
വർഗ്ഗം:കോഴിക്കോട് ജില്ലയിലെ കലാലയങ്ങൾ
അരാൽക്കം

ഒരിക്കൽ അരാൽ കടലുകൊണ്ട് മൂടപ്പെടുകയും, പിന്നീട് വറ്റിവരളുകയും ചെയ്ത് ഒരു പുതിയ മരുഭൂമിയാണ് **അരാൽക്കം**. ഉസ്ബെക്കിസ്ഥാനിലും, ഖസാഖ്സ്ഥാനിലുമായി  കിടക്കുന്ന അരാൽ കടലിന്റെ അവശേഷ കണ്ണിയായ ഈ മരുഭൂമി വടക്ക് കിഴക്ക് ഭാഗത്തായി സ്ഥിതിചെയ്യുന്നു.<nowiki/>
## ചരിത്രം
അരാൽ കടലിന്റെ അവസാനത്തോടെയാണ് അതിനുള്ളിലുള്ള ജലത്തിന്റെ അളവിൽ വ്യതിയാനം സംഭവിക്കാൻ തുടങ്ങിയത്,സോവിയറ്റ് യൂണിയനാണ്   അവർ  നിർമ്മിച്ച വലിയ കൃഷി പ്രോജക്റ്റിന്റെ ഭാഗമായി അവിടത്തെ ഓരോ തുള്ളി ജലവും ഉപയോഗിച്ചത്.  ഈ കടലിന്റെ ദുർബലപ്പെട്ട അന്തർപ്രവാഹമാണ് അതിനെ വരൾച്ചയിലേക്ക് നയിച്ചത്. പക്ഷെ ഒരു നദീതീരത്താൽ വടക്ക് ആരാൽ കടലിലെ ജലം ഉയർന്നുകൊണ്ടിരുന്നു, പക്ഷെ തെക്ക് അരാൽ കടൽ വറ്റിക്കൊണ്ടുതന്നെയിരുന്നു, പിന്നീട് 2010 ആകുമ്പോഴേക്കും തെക്കൻ അരാൽ കടൽ ഭാഗിതമായിതന്നെ മരുഭൂമിയായി മാറി.വീണ്ടും ജലനിരപ്പ് താഴ്ന്നു,എന്നിരുന്നാലും ഇന്നത് നാനാതലത്തിലാണ് സംഭവിക്കുന്നത്.

## ഭൂമിശാസ്ത്രപരമായ ചമയങ്ങൾ
left|thumb|2004- ലെ ഉസ്ബെക്കിസ്ഥാനിലെ അരാൽ കടലിന്റെ അടിത്തറ
അരാൽക്കമിലെ പൊടിയും, മണലും മലിനവസ്തുക്കളാൽ രൂപപ്പെട്ടവയാണ്. ഈ മരുഭൂമിയുടെ കിഴക്ക്പടിഞ്ഞാറൻ കാറ്റിലൂടെ പ്രവഹിക്കുന്ന മണൽ അന്റാർട്ടിക്കയിലെത്തുന്നുണ്ട്, ഈ കാറ്റിൽ വിഷവസ്തുക്കളുള്ളതിനാൽ അവിടത്തെ പെൻഗ്വിനുകളുടെ ചത്തൊടുങ്ങാൻ കാരണമാകുന്നു.കൂടാതെ അരാൽ പൊടി റഷ്യയിൽ സ്ഥിതിചെയ്യുന്ന നോർവേയിലെ വനത്തിലും, ഗ്ലേഷ്യറുകളിലും, ഗ്രീൻലാന്റിലും എത്തുന്നുണ്ട്.

## അവലംബം

## പുറത്തേക്കുള്ള കണ്ണികൾ

*Siegmar-W. Breckle: ''Combating desertification and rehabilitation of the salt deserts in the region at the Aral Sea''
*Walter Wucherer: ''Primary succession on the dry sea floor of the Aral Sea'' 

വർഗ്ഗം:ഏഷ്യയിലെ മരുഭൂമികൾ
വർഗ്ഗം:ഖസാഖ്‌സ്ഥാന്റെ ഭൂമിശാസ്ത്രം - അപൂർണ്ണലേഖനങ്ങൾ
സിയാൻ

ചൈനയിലെ നാല് മഹത്തായ തലസ്ഥാനങ്ങളിൽ ഏറ്റവും പഴക്കമേറിയതും സിൽക്ക് റൂട്ടിന്റെ ഉദ്ഭവസ്ഥാനവുമാണ് **സിയാൻ** അഥവാ ചാങ്ങാൻ(西安, Xi'an, Sian or Chang'an). ഇന്ന് ശാൻസി പ്രവിശ്യയുടെ തലസ്ഥാനവും വടക്കുപടിഞ്ഞാറൻ ചൈനയുടെ സാംസ്കാരിക-വ്യാവസായിക-വിദ്യാഭ്യാസ കേന്ദ്രവുമാണ് സിയാൻ. 2010-ലെ കണക്കുകൾ പ്രകാരം 55,66,711 പേർ സിയാൻ നഗരത്തിലും മറ്റൊരു മുപ്പതുലക്ഷം പേർ സമീപപ്രദേശങ്ങളിലും താമസിക്കുന്നു.

## ചരിത്രം

西安 എന്ന വാക്കിന്റെ അർത്ഥം "പടിഞ്ഞാറൻ സമാധാനം" എന്നാണ്. ഴൗ രാജവംശത്തിന്റെ കാലത്ത് ഈ നഗരത്തിന്റെ പടിഞ്ഞാറു പകുതിയുടെ പേര് ഫെങ് എന്നും നദിയുടെ മറുകരയിലുള്ള കിഴക്കൻ പകുതിയുടെ പേര് ഹാഓ എന്നുമായിരുന്നു. ഹാൻ രാജവംശത്തിന്റെ കാലത്ത് (ബീ. സി. 206 - ക്രിസ്തുവർഷം 220) ചാങ്ങാൻ ("അക്ഷരമായ സമാധാനം") എന്നും സിജിങ്ങ് (西京, "പടിഞ്ഞാറൻ തലസ്ഥാനം") എന്നും അറിയപ്പെട്ടു. പിന്നീട് പലപ്പോഴായി ഡാക്സിയാൻ (大興), ഫെങ്-യുവാൻ (奉元), ആൻക്സി (安西), ജിങ്ഴാഓ (京兆) എന്നീ പേരുകളാൽ അറിയപ്പെട്ടു. 1369-ലാണ് സിയാൻ എന്ന പേര് ഉപയോഗിക്കപ്പെട്ടു തുടങ്ങിയത്.

അഞ്ചുലക്ഷം വർഷം പഴക്കമുള്ള ഒരു മനുഷ്യശരീരവും, ആറായിരത്തി അഞ്ഞൂറ് വർഷം പഴക്കമുള്ള ഒരു ഗ്രാമത്തിന്റെ അവശിഷ്ടങ്ങളും നഗരത്തിനടുത്തായി കണ്ടുപിടിക്കപ്പെട്ടിട്ടുണ്ട്. ബീ. സി. പതിനൊന്നാം നൂറ്റാണ്ടോടെയാണ്  സിയാൻ ചൈനയുടെ ഭരണകേന്ദ്രമായത്. എന്നാൽ ബീ. സി. 770-ൽ തലസ്ഥാനം കിഴക്കുദേശത്തേക്കു നീക്കി. 221-ൽ കിൻ രാജവംശം  സിയാൻ കേന്ദ്രമാക്കി ഭരണം ആരംഭിച്ചു. 200 ബീ. സി. യിൽ ലിയു ബാങ് ചക്രവർത്തിക്കുവേണ്ടി ലോകത്തിൽ ഇന്നേവരെ നിർമ്മിക്കപ്പെട്ടിട്ടുള്ളതിലൽ വച്ച് ഏറ്റവും വലിയ കൊട്ടാരമായ വെയ്യാങ്ങ് കൊട്ടാരം (未央宮) പണിതു. 4.8 ചതുരശ്രകിലോമീറ്റർ വലിപ്പമുണ്ടായിരുന്ന ഈ കൊട്ടാരം ടാംഗ് ഭരണകാലത്ത് നശിപ്പിക്കപ്പെട്ടു. ഏഴാം നൂറ്റാണ്ടിൽ ഹുയേൻ സാങ് ഇന്ത്യയിൽനിന്നും കൊണ്ടുവന്ന ഗ്രന്ഥങ്ങൾ സൂക്ഷിക്കാനും വിവർത്തനം ചെയ്യുവാനുമായി രണ്ട് പഗോഡകൾ നിർമ്മിക്കപ്പെട്ടു. 904-ൽ സിയാൻ നിവാസികൾക്ക് നഗരത്തിൽനിന്നും പലായനം ചെയ്യേണ്ടിവന്നു. 1949-ൽ കുമിന്താങ് സേനയെ തോൽപ്പിച്ച് കമ്മ്യൂണിസ്റ്റ് പട്ടാളം നഗരം പിടിച്ചെടുത്തു.

## ഭൂമിശാസ്ത്രം
ഏട്ട് നദികൾ സൃഷ്ടിച്ച ഒരു സമതലത്തിലാണ് സിയാൻ നഗരം സ്ഥിതിചെയ്യുനത്. സമുദ്രനിരപ്പിൽനിന്നുമുള്ള ഉയരം 400 മീറ്റരും വാർഷിക മഴയളവ് 553 മില്ലീമീറ്റരുമാണ്. വേനൽക്കാലം നനഞ്ഞതും ചൂടുള്ളതും, ശീതകാലം വളരെ തണുത്തതുമായിരിക്കും. ശരാശരി താപനില 13.7&nbsp;°C.

## ഗതാഗതം
കാൽനട, ഇലക്ട്രിക് സൈക്കിൾ, ബസ്, കാർ എന്നിവയാണ് പ്രധാന ഗതാഗത മാർഗ്ഗങ്ങൾ. ആറു പാതകളുള്ള മെട്രോയുമുണ്ട്. ടാക്സികൾ കൂടുതലും പ്രകൃതിവാതകമാണ് ഉപയോഗിക്കുന്നത്. ആറ് തീവണ്ടിനിലയങ്ങളും അന്താരാഷ്ട്ര വിമാനത്താവളവും ലഭ്യമാണ്.

## മതം
ലാവോ സേയും കുങ് ഫൂ സൂവും രൂപം നൽകിയ ചൈനയുടെ പരമ്പരാഗത വിശ്വാസങ്ങളാണ് മിക്കവരും പിന്തുടരുന്നത്. ബുദ്ധമതവും സാധാരണമാണ്. 635-ൽ ക്രിസ്തുമതവും ഇസ്ലാമും പ്രചരിച്ചു തുടങ്ങി. ഇന്ന് അൻപതിനായിരത്തോളം മുസ്ലിങ്ങൾ സിയാനിലുണ്ട്.

## വിദ്യാഭ്യാസം
സിയാൻ ജിയാവോടോങ് സർവകലാശാല, ചാങ്ങാൻ സർവകലാശാല, വടക്കുപടിഞ്ഞാറൻ സർവകലാശാല, വടക്കുപടിഞ്ഞാറൻ രാഷ്ട്രീയ-നിയമ സർവകലാശാല, സംഗീത സർവകലാശാല തുടങ്ങി നിരവധി വിദ്യാഭ്യാസ കേന്ദ്രങ്ങൾ ഈ നഗരത്തിലുണ്ട്.

## അവലംബം

വർഗ്ഗം:ചൈനയിലെ നഗരങ്ങൾ
സണ്ടക്കൻ

മലേഷ്യയിലെ ബോർണിയ തീരത്തിന്റെ വടക്ക്-കിഴക്കിൽ സ്ഥിതി ചെയ്യുന്ന പട്ടണമാണ്‌ സന്തക്കാൻ (, Jawi: , ). പല സമയങ്ങളിലും എലോപുറ എന്ന് അറിയപ്പെട്ടിരുന്ന സ്ഥലമാണ്‌ ഇത്. സബഹിലെ കോട്ട കിനബാലു നഗരം കഴിഞ്ഞാൽ ഏറ്റവും വലിയ രണ്ടാമത്തെ രണ്ടാമത്തെ നഗരമാണ്‌ ഇത്. ശാന്തകൻ ഡിവിഷന്റെ ഭരണ തലസ്ഥാനവും മുൻപത്തെ തലസ്ഥാനവുമായിരുന്ന ബ്രിട്ടീഷ് നോർത്ത് ബോർനിയൊ യുടെ കിഴക്കൻ തീരത്താണ്‌ ഈ പട്ടണം.157,330ൽ പരം ജനങ്ങൾ ഈ പട്ടണത്തിൽ താമസ്സിക്കുന്നുണ്ട് .മുൻസിപ്പൽ പ്രദേശം കൂടി കണക്കാക്കിയാൽ ജനസംഖ്യ ഏകദേശം 396290 ഓളം വരും.

ശാന്തകൻ സ്ഥാപിക്കുന്നത് വരെ സുലു ദ്വീപ് സമൂഹത്തിന്റെ സാമ്പത്തിക മേധാവിത്വത്തിനായി സ്പെയിനും സുലു സുൽത്താനേറ്റും അവകാശവാദം ഉന്നയിച്ചിരുന്നു.1878ൽ സുൽത്താനേറ്റ് വടക്ക്-കിഴക്കൻ ബോർണിയോ ആസ്ട്രിയോ-ഹംഗേറിയൻ ഉടമ്പടി പ്രകാരം ഈ പ്രദേശം ബ്രിട്ടീഷ് കോളനിയായി മാറി.1885ലെ മാഡ്രിഡ് പ്രോട്ടോക്കോൾ പ്രകാരം ബ്രിട്ടീഷ്,സ്പെയിൻ,ജർമ്മനി എന്നിവർ ഒപ്പുവച്ചു.ഇതോടെ സുലു ദ്വീപ സമൂഹത്തിന്റെ മേലുള്ള സ്പാനിഷ്ൺറ്റെ പരമധികാരം ഉറപ്പിച്ചു.വടക്കൻ ബോർണിയോയിലെ ബ്രിട്ടീഷ് ബന്ധത്തിൽ സ്പെയ്നും ഇടപ്പെട്ടില്ല .

1879ൽ ബ്രിട്ടീഷ് നോർത്ത് ബോർണിയ കമ്പനി ശാന്തകനിൽ കമ്പനി സ്ഥാപിച്ചു.നോർത്ത് ബോർണിയയിലെ ഭരണ കേന്ദ്രമായി വാണിജ്യ വ്യവസായത്തിന്‌ മുന്നേറ്റം കുറിച്ചു.ബ്രിട്ട്ഷുകാർ ചൈനയിൽ ബ്രിട്ടീഷ് ഹോങ്ങ് കോങ്ങിലേക്ക് കുടിയേറ്റത്തെ പ്രോൽസാഹിപ്പിച്ചു.ഇത് ശാന്തകനിലെ സാമ്പത്തിക വളർച്ചക്ക് കാരണമായി.ഈ ഉയർച്ച ജപ്പാനീസ് സേന ഇവിടെ കൈയ്യടക്കുന്നതു വരെ തുടർന്നു.രണ്ടാം ലോകയുദ്ധ കാലത്ത് ,1944ൽ തുടർച്ചയായ ബോബിങ്ങ് കാരണം ഈ പട്ടണം പൂർണമായി നശിപ്പിക്കപ്പെട്ടു.സാമ്പത്തികമില്ലാത്തതിനാൽ പുനർനിർമ്മാണം നടന്നില്ല.ഈ പ്രദേശത്തിന്റെ അധികാരം നോർത്ത് ബോർണിയ ക്രോൺ കോളനി സർക്കാരിന്‌ നൽകി.അനന്തരമായി,നോർത്ത് ബോർണിയയുടെ ഭരണ തലസ്ഥാനം ജെസ്സെൽട്ടണിലേക്ക് മാറ്റി.1948-1955 കാലഘട്ടത്തിൽ കോളനി ഓഫീസ് പുനർനിർമ്മിക്കാനും വികസിപ്പിക്കാനും പദ്ധതിയിട്ടു.ക്രൗൺ കോളനി സർക്കാർ മൽസ്യ ബന്ധന വ്യവസായത്തിനെ വികസിപ്പിച്ചു.ഇന്ന്,ശാന്തകനിൽ തെക്കേ ഫിലിപ്പൈൻസിൽ നിന്ന് അനധികൃത കുടിയേറ്റങ്ങൾ നടക്കുന്നുണ്ട്.

## വരുമാനം
എണ്ണ,പുകയില,കാപ്പി,തടി,ചൾരി എന്നിവ കയറ്റുമതി ചെയ്യുന്ന പ്രധാന തുറമുഖമാണ്‌ ശാന്തകൻ.മൽസ്യ ബന്ധനം,കപ്പൽ നിർമ്മാണം,പരിസ്ഥിതി ടൂറിസം,ഉല്പാദനം എന്നിവയിലൂടെയും ധാരാളം പണം ഇവിടേക്ക് ലഭിക്കുന്നുണ്ട്.

## ടൂറിസം
ശാന്തകനിലെ പ്രധാന ടൂറിസ്റ്റ് കേന്ദ്രങ്ങളാണ്‌ ശാന്തകൻ ഹെറിറ്റേജ് മ്യൂസിയം,ശാന്തകൻ കൾച്ചർ ഫെസ്റ്റിവൽ,ശാന്തകൻ വാർ മെമ്മോറിയൽ,സെപിലോക് ഉറാങ്ങ് ഊട്ടാൻ സാങ്ങ്ച്വറി(Sepilok Orang utan sanctury),ടർട്ടൈൽ ഐലൻഡ് നാഷണൽ പാർക്ക്,ഗോമന്റോങ്ങ് ഗുഹകൾ എന്നിവയും സഞ്ചാരികളെ ആകർഷിക്കുന്നു.

## അവലംബം

## പുറത്തെയ്ക്കുള്ള കണ്ണികൾ

* 
* Sandakan Municipal Council

വർഗ്ഗം:മലേഷ്യയിലെ പട്ടണങ്ങൾ
കമ്മാരൻ നമ്പ്യാർ എന്ന അയാസ്‌ ഖാൻ

മൈസൂർ ഭരണാധിപനായിരുന്ന ഹൈദർ അലി, 1766-ൽ മലബാറിലേക്ക് വന്നപ്പോൾ മൈസൂരിലേക്ക് ആദ്ദേഹത്തിന്റെ കൂടെ പോയ ചിറക്കൽ ( ഇപ്പോൾ കണ്ണൂർ ജില്ലയിൽ ഉൾപ്പെടുന്ന ) കോവിലകത്തെ ഒരു രാജകുമാരനായിരുന്നു **കമ്മാരൻ നമ്പ്യാർ** എന്ന **അയാസ്‌ ഖാൻ**. ഇദ്ദേഹത്തെ "കുമാരൻ നമ്പ്യാർ," "വളളുവ കമ്മാരൻ" തുടങ്ങിയ നാമങ്ങളിലും ചരിത്ര രേഖകൾ പരിചയപ്പെടുത്തിയത്‌ കാണാം. ഏതായാലും ഈ കുമാരൻ നമ്പ്യാർ പിന്നീട്‌ ഇസ്‌ലാം മതം സ്വീകരിക്കുകയും തന്റെ പേര് മുഹമ്മദ് അയാസ് ഖാൻ എന്നാക്കി മാറ്റുകയും ഉണ്ടായി. ഹൈദർ അലി, അയാസിനെ ദത്തെടുക്കുകയും, തന്റെ സ്വന്തം പുത്രനായ ടിപ്പുവിന് നൽകി വന്നിരുന്ന അതേ പരിഗണനയും സ്നേഹവും വാത്സല്യവും നൽകിയതിനു പുറമേ, പ്രഗൽഭരായ ഫ്രഞ്ച്‌ ഓഫീസർമാരുടെ കീഴിൽ അയോധന കലകളിലും യുദ്ധ, രാഷ്ട്രമീമാംസകളിലും ഉന്നത വിദ്യാഭ്യാസവും അയാസ് ഖാനും നൽകി.

അയാസ്‌ ഖാൻ മുതിർന്നപ്പോൾ, ഹൈദരലി അദ്ദേഹത്തിന് "ശൈഖ്‌" പദവി നൽകി ആയ്യായിരം പടയുടെ അധിപനായി നിയമിക്കുകയും വിവിധ സ്ഥാനമാനങ്ങൾ നൽകി ആദരിക്കുകയും ചെയ്തു. പിന്നീട്‌ ആറായിരം പടയുടെ അധിപനാക്കി ഉയർത്തിയ അയാസിന് നിരവധി ജാഗീറുകളും ഹൈദരലി സമ്മാനിക്കുകയുണ്ടായി.

ഹൈദരലിയുടെ കീഴിൽ തന്നെ നിരവധി ഉയർന്ന സ്ഥാനമാനങ്ങൾ കരസ്ഥമാക്കിയ അയാസിനെ ഹൈദരിലെ തന്റെ രാജ്യത്തിന്റെ തന്ത്രപ്രദാനമായ ബിദനൂർ കോട്ടയുടെ അധിപനായും, പിന്നീട്‌ ബിദനൂർ സൂബ ( സംസ്ഥാനം ) യുടെ ഗവർണ്ണറായി ( സുബേദാർ / നവാബ് ) നിയമിക്കുകയും ചെയ്തു. ടിപ്പു ഉൾപ്പെടെയുളളവർ അദ്ദേഹത്തെ വളരെയേറെ ബഹുമാനത്തോടെ "ഹയാത് സാഹെബ്" എന്നാണ് അഭിസംബോധനം ചെയ്തിരുന്നത്‌. അതിന് കാരണം ഹൈദർ അയാസിനെ അത്രക്കധികം ഇഷ്ടപ്പെട്ടിരുന്നു/വിശ്വസിച്ചിരുന്നു എന്നതാണ്.

1779-ൽ ചിത്രദുർഗ കീഴടക്കിയ ശേഷം ഹൈദർ അവിടം മുഹമ്മദ് അയാസ് ഖാന്റെ സേനയ്ക്ക് കീഴിലാണ് നിലനിർത്തിയത്. ഒരിക്കൽ ആയോധന പരിശീലത്തിൽ ഏർപ്പെട്ടിരുന്ന അയാസിനെ നോക്കി ഹൈദരലി, "നീ അവനെ കണ്ടു പഠിക്കണമെന്ന്" പറഞ്ഞതായി ഒരു കഥ പ്രചാരത്തിലുണ്ട്‌. എന്നാൽ ഇതു സംബന്ധിച്ച രേഖകളൊന്നും ഇതു വരേയും ലഭ്യമായിട്ടില്ല. ഈ കഥ വെച്ചാണ് ടിപ്പുവും അയാസും ഹൈദറിന്റെ മരണ ശേഷം ശത്രുതയിലായിരുന്നു എന്ന് പ്രചരിപ്പിക്കപ്പെടുന്നത്‌. എന്നാൽ ഹൈദരലിയുടെ കാല ശേഷവും അയാസ്‌ ടിപ്പുവിന്റെ കീഴിൽ തന്നെ സുബേദാറായി കുറച്ച്‌ കാലം പ്രവർത്തിച്ചിരുന്നതായി ചരിത്ര രേഖകൾ വ്യക്തമാക്കുന്നു. ടിപ്പുവിന്റെ ഏറ്റവും വലിയ ട്രഷറികളിൽ ഒന്ന് നിലനിന്നിരുന്ന ബിദനൂർ കോട്ട കീഴടക്കാൻ ബ്രിട്ടിഷ് പക്ഷത്തേക്ക് കൂറുമാറി അവരെ സഹായിച്ചിട്ടും , ആ കോട്ട ടിപ്പു തിരികെ പിടിച്ചെടുത്തപ്പോൾ ബ്രിട്ടീഷുകാരോടൊപ്പം അയാസ്‌ ഖാനും മാപ്പു നൽകി. അദ്ദേഹത്തെ അവരോടൊപ്പം പോകാൻ അനുവദിക്കുകയാണ് ടിപ്പു ചെയ്തത്‌.

(ബിദനൂറിനെ സ്വതന്ത്ര സ്റ്റേറ്റാക്കി നിർത്താമെന്നും , അവിടുത്തെ ഭരണാധികാരിയാക്കി അയാസ്‌ ഖാനെ വാഴിക്കാമെന്നും, ബിദനൂർ ട്രഷറിയിലുളള വിലമതിക്കാനാവാത്ത മൈസൂരിന്റെ സമ്പത്തിൽ നിന്ന് വലിയൊരു ഭാഗം അദ്ദേഹത്തിന് നൽകാമെന്നും ഉറപ്പ്‌ നൽകിയാണ് അയാസിനെ ബ്രിട്ടീഷുകാർ തങ്ങളുടെ പക്ഷത്തേക്കടുപ്പിച്ചതെന്നും പറയപ്പെടുന്നു).

പിന്നീട് അയാസ്‌ ഖാൻ ബോംബെയിൽ ബ്രിട്ടീഷുകാരിൽ നിന്ന് ചെറിയ അടുത്തൂൺ (പെൻഷൻ) പറ്റി ജീവിത കാലം മുഴുവൻ ചെലവഴിക്കുകയാണുണ്ടായത്‌. പിന്നീടുളള അദ്ദേഹത്തിന്റെ ജീവിതം അടയാളപ്പെടുത്തുന്ന രേഖകളൊന്നും ലഭ്യമല്ല.

## ഇതും കാണുക
കേരളത്തിലേക്കുള്ള മൈസൂരിന്റെ കടന്നുകയറ്റം
## അവലംബം

വർഗ്ഗം:ടിപ്പു സുൽത്താൻ
വർഗ്ഗം:മൈസൂർ രാജ്യം
ഷിനാൻ ജില്ല

ഷാങ്ങ്ഡോങ്ങിലെ ഖിങ്ങ്ഡ്വോവിലെ ഒരു പട്ടണ ജില്ലയാണ്‌ **ഷിനാൻ ജില്ല**(.ഏകദേശം 30.01 സ്ക്വയർ കിലോ മീറ്റർ വിസ്തൃതിയിൽ (7,420 ഏക്കർ:11.59 സ്ക്വയർ മൈൽ) വ്യാപിച്ചാണ്‌ ഈ പട്ടണം കിടക്കുന്നത്.2007ലെ കണക്ക് പ്രകാരം ഏകദേശം 527000 ജനങ്ങൾ ഇവിടെ താമസിക്കുന്നുണ്ട്.

## കാലാവസ്ഥ
തീര ദേശ കുന്നുകളായ ഭൂപ്രദേശത്താണ്‌ ഷിനാൻ ജില്ല സ്ഥിതി ചെയ്യുന്നത്.മൺസൂണ്‌ കാലാവസ്ഥയാണ്‌ ഇവിടെയുള്ളത്.ഈർപ്പമേറിയ വായുവും,ധരാളം മഴയും,നാല്‌ വ്യത്യസ്ത കാലാവസ്ഥയും ഇവിടെയുണ്ട്.ഇരുപതാം നൂറ്റാണ്ടിലെ ജർമ്മൻ ആർക്കിടക്ച്ചറിലുള്ള അപൂർവം മലേഷ്യൻ നഗരങ്ങളിൽ ഒന്നാണ്‌ ഇത്.

## ചരിത്രം
പത്തൊമ്പതാം നൂറ്റാണ്ടിന്റെ മധ്യത്തോടെ യൂറോപ്യന്മാർ ചൈനയുമായി നിർബന്ധപൂർവം വ്യാപാരത്തിൽ ഏർപ്പെടുവാൻ പ്രേരിപ്പിച്ചു.1898ൽ ചൈനയിൽ നിന്ന് കിയൗത്സ്ചൌ കടലിടുക്ക് കീഴടക്കി.അതിനു ശേഷം ഈ നഗരത്തെ മൽസ്യ ഗ്രാമമായി വളർത്തി.ഖിങ്ങ്ദോയുടെ ഭാഗമായി നിർമ്മിച്ച ഈ ഭാഗം ഇന്ന് ഷിനാൻ ജില്ലയായി അറിയപ്പെടുന്നു.

## ഷിനാൻ ഇന്ന്

ഷിനാൻ ഇന്ന് രാഷ്ട്രീയ,സാമ്പത്തിക,വ്യവസായ രംഗങ്ങളുടെ കേന്ദ്രമാണ്‌.ഫോർച്യൂൺ 	500 കമ്പനികളുടെ എണ്ണം ഉയർന്നുകൊണ്ടീക്കുന്നു.നഗര കേന്ദ്രീകരണം പ്രദേശങ്ങളെ വിഭഗിച്ചും നടത്തിയിരിക്കുന്നു.അവയിൽ തുറമുഖങ്ങൾ,സെവനങ്ങളും ഉപകരണങ്ങളും എത്തിക്കാനുള്ള സ്ഥലങ്ങൾ ,ടൂറിസം മേഖലകൾ,സോഫ്റ്റ്‌വേർ ഐ.ടി.രംഗങ്ങൾ,മുത്ത കച്ചവട സ്ഥലങ്ങൾ സാമ്പത്തിക പ്രദേശങ്ങൾ എന്നിങ്ങനെ ഭാഗിച്ചിരിക്കുന്നു.

## ഒളിമ്പിക്സ്
ഖിങ്ങ്ദോ ഇന്റർനാഷണൽ സെയിലിങ്ങ് സെന്റെറിന്റെ() സ്ഥിതി ചെയ്യുന്നത് ഷിനാൻ ജില്ലയിലാണ്‌.2008ൽ സമ്മർ ഒളിമ്പിക്സ് നടത്താനായി നിർമ്മിച്ചതാണ്‌ ലോകോത്തര നിലവാരമുള്ള മറീന (ജല മൽസരത്തിനു ഉപ്യോഗിക്കുന്ന കടൽ പ്രദേശം).ഈ സ്ഥലം ഒളിമ്പിക്സിനും പാരാഒളിമ്പിക്സിനും നീന്തൽ മൽസരങ്ങൾക്ക് ഇവിടം ഉപയോഗിച്ചു.2005 മുതൽ ക്ലിപ്പർ റൗണ്ട് ദി വേൾഡ് യാക്ക് റേസിന്റെ വേദിയുടെ ഒരു ഭാഗം ഇവിടെയാണ്‌ നടക്കുന്നത്.

## ടൂറിസം
മൂന്നിലധികം ടൂരിസ്റ്റ് ക്വാർടേഴ്സുകൾ സ്ഥിതി ചെയ്യുന്നു.കടലോര ദൃശ്യങ്ങളും  ബിച്ചും അവിടെ നിന്നാൽ കാണാം.

## ഷിനാനിലെ ആകർഷണങ്ങൾ
*ഴാൻ ഖിയൻ(zhan Qiao)(Pier, 栈桥)
*ലിറ്റിൽ ഖിങ്ങ്ഡൊ ഇസ്ലെ(littil Qingdao )(小青岛)
*ടിയൻ ഹൗ ക്ഷേത്രം(天后宫),ഖിങ്ങ്ഡൊ ഫോക് മ്യൂസിയം
*ബാ ഡാ ഗുവാൻ(ba Da Guan)(八大关),ഷിനാനിലുള്ള ജർമ്മൻ ജപ്പാനീസ്  വാസ്തുവിദ്യാ അവഷേഷിക്കുന്ന സ്ഥലം.
*ലു സുൻ  (鲁迅)പാർക്ക്,1930കളിൽ ജീവിച്ചിരുന്ന ലു സുൻ എന്ന ചൈനീസ് എഴുത്തുകാരനും വിമർശകനുമായിരുന്ന വ്യക്തിയുടെ സ്മരണാർഥം നിർമ്മിച്ചത്.
*ഴോങ്ങ്ഷാൻ പാർക്ക്,സൺ ഴോങ്ങ്ഷാൻ(孙文，字中山) എന്ന് ആധുനിക രാഷ്ട്രീയകാരന്റെ  പേരിലുള്ള പാർക്ക്
*ക്സിയൻ യു ഷാൻ(Xiao Yu Shan)
*Qഇങ്ങ്ഡൊ ബൊട്ടാണിക്കൽ ഗാർഡൻ
*സെയ്ന്റെ മൈക്കിൾ കത്തീഡ്രൽ
*ഹുഷി വില്ല 
*ഖിങ്ങ്ഡൊ അക്വേറിയം
*ജിയൗഷൗ ഗവർണർസ് ഹാൾ(Jiaozhou governors Hall)

## അവലംബം

## പുറത്തെയ്ക്കുള്ള കണ്ണികൾ
* Shinan District People's Government  (in Chinese)

വർഗ്ഗം:ചൈനയിലെ നഗരങ്ങൾ